Tamaina Handia - Kalandraka: Amets handi bat\nZu hemen zaude: Literatura Haur eta Gazte Literatura Tamaina Handia - Kalandraka Amets handi bat\nSara, nor zara?Txerritxo\nCompostela Saria 2009\n40 or. koloreetan\nTestua eta marrazkiak: Felipe Ugalde\nNAZIOARTEKO II. COMPOSTELA SARIA (2009)\nBazen behin ñañarro bat amets handiak zituena,\nirrikan zegoen hazteko, handia izateko, norbait izateko, ez pasatzeko… inoren oharkabean.\nAlbum irudidunentzako II. Compostela Saria irabazi duen lana balio literario handiko kontakizun laburlaburra da, irakurlea maien mitologiaren eta astronomiaren mundu liluragarrira daramana.\nFelipe Ugalde mexikarrak krokodilo baten istorioa kontatzen digu: krokodiloak handitzea du ametsa, denboraz eta espazioak gaindi ere handitu nahi du, munduan duen bizitzatik haratago ere. Giza espeziearen eta gizabanakoaren metefora bat da, gehien-gehienetan hazi eta bizitzan geure arrastoa utzi nahi baitugu. Krokodiloaren gisara, zerbait handia egitera deituak gaude, baina ez dakigu zertara eta nola lortu, eta bide horretan gure inguruko guztia suntsitzen dugu.\nAstronomo maiek suge baten moduan irudikatzen zuten Esne Bidea; irudi hori bilakatuz joan zen, krokodiloaren antza zuen kanoa bihurtu arte. Orion konstelazioari loturik, animalia hau munduaren eta zeruaren arteko loturaren ikurra da, gizon-emakumeen eta jainkoen arteko loturarena. Esne Bidea, bestalde, oso lotua dago Done Jakue Bidearekin, bide-erakusle baitzen Compostelara zihoazen erromesentzat.\nIndar eta aberastasun sinbolikoagatik, eta margo akrilikoarekin lortutako perfekzioagatik, Amets handi bat izan da sariaren irabazlea, 22 herritaldetako 280 lanen gainetik. Felipe Ugalderen lana “osoena eta orekatuena” zela esan zuen epaimahaiak, testuak eta irudiak elkar osatzen dutelako, irudien balio metaforikoagatik, eta denboraren kontzeptuaren tratamenduagatik. Liburu honetarako, epaimahaiaren iritziz, “berdin da adina, irakurketa desbedinak izan bailitzake”, irakurlea haurra izan edo heldua izan.\n■ Gaia: handinahia, giza espezieari buruzko metafora.\n■ Adin egokia: 5 urtetik aurrera, edozeinentzat.\n■ Nabarmentzeko moduko datuak: Album irudidunentzako II. Compostela Saria irabazi duen lana (Santiagoko Udalaren Hezkuntza Departamentuak eta KALANDRAKAk antolatua); mitologia, astronomia, Done Jakue Urtea; elementu sinbolikoen aberastasuna; denboraren bilakaeraren tratamendu artistikoa.\n■ Osagarriak: liburu-azala elementu fosforeszenteekikoa; izar argitsuen irudiak dituen xafla bat darama erantsirik, gelako sabaian konstelazioekin jostatzeko.


Zimermann eta Patetika – Bilbao Orkestra Sinfonikoa\n11 - 12azaroa 2021\n11 azaroa 2021 Euskalduna Jauregia 19:30 h.\n12 azaroa 2021 Euskalduna Jauregia 19:30 h.\nAlban Berg-en kontzertua, Franz Peter Zimermann bezalako interpretatzaile handien artean gogokoena da. Beharbada, idatzi zeneko “aingeruaren” oroimenak zirraragarri izaten jarraitzen duelako, Walter Gropius arkitektoarekin ezkondutako Alma Mahlerren alabarentzat konposatu baitzen. Txaikovskiren 6. sinfonia, ildo horretatik, bere egilearen memoriarako idatzia dagoela dirudi, musika-testamentu gisa. Eta kontzertua hasteko, Andrés Isasi konpositorea protagonista duen emanaldia izango dugu.


Ez gaude esku onetan\nEz gaude esku onetan –\nPfizerren egoitza, Finlandian. Arg: Lauri Silvennoinen (wikipedia)\nHemen Pfizer–Biontech tokatu zaigu, hain zuzen, eta Pfizer horren historiaren peskizan ibili naiz. Lehenbizi jabetu behar dugu farmako-konpainia pribatuak direla, hots, negozioa dutenak lehen helburutzat, beste gauza guztien gainetik.\nEz da, orain arteko txertoak bezala, indargabetutako birus batetik ateratako txertoa, baizik eta terapia genikoa, ARN-mezulari sintetikoaren bidez injektatzen dena. Eragin ditzakeen albo-kalteak –dio Pfizer etxeak berak– %4’6 muntakoak dira.\nBaina entzun adi gure Pfizerrek erran duena hitzez hitz: «arrazoizkoa dirudi produktua eraginkorra izan daitekeenaren ustea». Amama kontsolatzeko moduko hitzak!\nBeraz, oso logikoa da Pfizer etxeak jarri duen baldintza: ez du hartuko erantzukizunik bere produktu horrek eragin ditzakeen albo-kalteez. Majo! Eta gure gobernuak majoago! Gure agintari itsuak eta hedabide tuntunak jendea animatzen, sustatzen, bultzatzen…, eta aditutzat daudenek ere jendea bulkatzen eta ahal izanez gero behartzen, denok behartzen, nora eta… Mengele-eugenesiara, Asier Galan Cousillas biologo molekular ezagunak deitzen dion bezala txerto magikoari.\nZer diote medikuek txertooi buruz? Izan ere medikuen esku daude erabaki praktikoak, beraiek ulertzen dute txerto bakoitzaren edukia edo konposizioa zein den. Oinezkook baino errazago daukate konposizio horretaz jabetzea, AEBetako CDC berak (CDC: Gaixotasunak aurreikusteko Kontrol Zentroa) argitara eman baitu. Profanoon begietara, konposizio horrek kaka pila ematen du.\nEzagun dudan mediku baten esan dit ezen nahiago duela mediku-lizentzia galtzea, txerto hori hartzea baino. Horregatik, mediku gehienek isilik gelditzea daukate, Farmakotegia ez baitago brometarako. Begira zer gertatu zaion Brandy Vaughan jaunari. Vaughan etxean hilda aurkitu dute pasa den hilean. Merck konpainia farmazeutikoaren salmenta-exekutiboa zen eta hurbil-hurbiletik ezagutu ahal izan zuen berak saltzen zituen farmakoek eragiten zituzten albo-kalteak jendearengan. Zintzoa zenez, konpainia hura utzi eta «irabazi-asmorik gabeko» Learn and Risk erakundea sortu zuen, eta han eta hemen hitzaldiak emateari ekin zion, txertoen eta beharrezko ez diren botiken arriskuaz ohartaraziz. Mehatxu eta sabotaia pila jasaten ari zenez, bera ere arriskuan zegoela pentsatu zuen; beraz, honako ohar hau idatzi zuen: bera pozik bizi zela semearekin eta inoiz ez zuela bere buruaz beste egingo, ezta pentsatu ere…\nEskerrak jende kritikoa ere baden. Pandemia barik plandemia deritzo Cristina Martin andaluziarrak bere liburuan azaldu berri duenez (“La verdad de la pandemia”), «plandemia» izena asmatuz; eta beste batek «syndemia» deritzo, hots, testuinguru lanbrotsuko gaixotasun sanitario-ekonomiko-politikoa.\nEta esku onetan ez gaudenez, har bitza bakoitzak bere neurriak. Elkarrengana bildu… eta eutsi goiari!\nEz gaude esku onetan, farmazeutikak, koronabirusa, pandemia, pfizer, txertoa\n24 pentsamendu “Ez gaude esku onetan, benetan”-ri buruz\nJosu Lavin 2021-02-02 08:49\nAnhitz esquer çure eritzi librea plaçaratzeagatic.\nBa ote! 2021-02-02 11:20\nNik ezin dizut eskertu, Josu.\n1.- Brandy Vaughan jauna, ez zen “jauna”, andrea baizik. Genero autodeterminazioaren garai hauetan ez dakit balio askorik duen puntualizazio honek, baina zure iturrien fidagarritasunaz asko dio datuak. Horrez gain, gaur-gaurkoz poliziak dioenez, kausa naturalengatik hil zen Vaughan anderea (ez naiz ni bertsio ofiziala defendatzen hasiko, noski), baina suizidioa ez da kausa natural kontsideratzen. Beraz, suizidio zantzurik ere ez dago kasuan. Ez du bere buruaz beste egin, baten batek hil badu, beste kontu bat da, baina suizidioa baztertua dago. Egiari errespetu pixka bat, otoi.\n2.- Pfizer txertoa transgenikoa izan daitekela diozu, hau da, geneetan aldaketak eragin ditzakela. Ni ez naiz genetista ez medikua (letratakoa naiz), baina hori gezurtatua dago, hainbatetan. Ezinezkoa da txerto honek pertsonen ADNa aldatxea, ezinezkoa.\n3.- Txerto hau urtebetean atera da, munduko ikerlari eta laborategi guztiak horretara jarri direlako. Orain arteko txertoetan ekipo bat edo bi zebiltzan lanean, honetarako, munduko guztiak jarri dira. Urtebetean bakuna izatea gizateriaren arrakasta handienetakoa da, piramideak, internet, edota penizilinaren mailan. Baina bere alde iluna du, irtetzear zeuden milaka botika atzeratu dira, horietan lanean zebiltzan ekipoak COVIDaren txertoan lanean jarri baitira. Milaka botika bost-hamar urte atzeratu dira, COVIDarena urtebetean izan dezagun.\n4.-Pfizerrena da Viagra, XX urtetik gorako gizonezkoen %99ak erabiltzen duena. Txertoarekin ez, baina pastila urdinarekin bai? Zergatik ez duzu susmopean jartzen pilula urdin mirarizkoa?\nEztabaidak nahasten dituzu(e), eta oso onak zare(te) horretan. Pfizer konpainiako buruak (edozein farmazeutika pribatutakoak bezala), pertsonen osasunarekin dirua egiten duten gizatxar malapartatu batzuk direla denok, den-denok, dakigu. Baina horrek ez du loturarik txertoaren segurtasunarekin. Ingelesek diotenez, “correlation is not causation”. Pfizer konpainiako buruen portaerafgatik Pfizerrek ekoizten duen botika bakarri erreparaoak jartzeak ez du zentzurik. Oinarrian antibakunismo hutsa dago, oinarri zientifikorik batere ez duen betiko antibakunismoa. Brandy Vaughan andrearen “Learn the Risk” ONGak sustatzen zuen antibakunismo ergela. AEBtan elgorria eta poliomielitisa berriro ere agertzearen erantzule diren antibakunak.\nEgiari errespetu pixka bat. Iritzia zabaltzea librea da, baina hau ez da iritzia, hau gezurra zabaltzea da. Eta apaiz izandako batek jakin behar luke gezurra pekatu dela.\nJosu Lavin 2021-02-02 11:44\nMilla esquer çure eritzi bicainengatic!\nJosu Naberan 2021-02-02 16:45\nBA OTE, jaun (?) ezezaguna.\nEz pentsa Vaughan “jauna” misogeniagatik ipini dudala, baizik eta nire zuzenketa belu iritsi zelako ZUZEU-ren erredakziora.\nBeste guztiaz zer esanen dizut ba. Esan dut dakidan guztia. Tira, ez dena, zeren gero enteratu bainaiz Pfizerren “praktika ilegalak” medikuak erostean datzala.\nArbola usteletik zer espero? Europak izan du jada lehen eskarmentua. Aurretiaz erositako txertoen zatitxo bat baino ez diola bideratu Pfizerrek. Eta Europa lotsa da esaten ere zenbateko miloikada izan den ordaindu duena. Guztion dirutik, noski. Beraz, argi daukat mafia arriskutsu baten aurrean aurkitzen garela.\nBestela iritziak iritzi. Ni behintzat saiatu naiz batzuen eta besteen iritziak kontrastatzen.\nJosu Naberan 2021-02-02 16:54\nAh, BA ote jauna,\nEz al dakizu Poliomielitisa farmakoen DDT botikak eragin zuela, larriki, Indian eta abar?\nEta gogoratuko zara (edo ez) “colza olioaren” iruzur eta antzerki handiaz, ezta? Eta abar eta abar?\nHorregatik diot “hotzak berdinduta dauzkadala”\nEta kontuz, bai, KONTUZ inor gezurtitzat jotzeaz\nJosu Lavin 2021-02-02 17:06\nEz derauat erranen ez daquianic:\nHaquio heure bideari çalançaric gabe, norberaren bidea hoberena içaiteaz gain, bide bakarra baita.\nBa ote! 2021-02-02 18:54\nBa ez, ez dakit poliomielitisa DDTak sortzen duenik, DDTaren aurretik ere existitzen zen gaitza izaki. Baten batek azalduko dit nola den posible XVIII. mendean deskribatutako gaitz baten jatorria 1940. garaian asmatutako plagizida bat izatea. Bidenabar, Indian polioa sortu, baina Malaisian ez? Gauza kuriosoak egiten ditu gero DDT-ak.\nDDTa osasunarentzako kaltegarria dela gauza jakina da, beste aldetik, minbiziarekin, eta gibel eta arnas aparatuko gaitzeko lotzen da, baina ez poliomielitisarekin (noski, iturri zientifikoen arabera. “Enigma”, “Año 0” eta “La Verdad os hará libres” estiloko blogetan, ba edozer gauza esango dute, ziur nago). Eta edozein kasutan, DDTagatik erradikatu zen malaria europan, eta asiako zona askotan. Ez du dena kalterako.\nBestetik, Pfizer eta AstraZeneca nahasten dituzu, Pfizerrek atzerapen batzuk izan ditu, baina entregatu ditu dosi guztiak azkenean, AstraZeneca-k ez ordea. Galdetzen badidazu, kartzela buruzagientzat.\nEta iritziak egoki dira, baina metodo zientifikoa ez da iritzi bat, metodo zientifikoa da. Hara, 2+2=4 da, beti. Nire iritzia 2+2=5 dela badiot, berdin berdin du. Batzuen eta besteen iritziak kontrastatzeak ez du zentzurik, alde batetik iritzi soilak eta bestetik ikerketa zientifikoak kontrastatzen badira.\nAntibakunismoa Europan eta AEBtan geratuko balitz, ez nuke horren gaizki ikusiko: lehen munduko ergelkeriek lehen munduan izan dezatela eragina soilik. Ikusi da AEBtan elgorria indartzen ari dela (ia desagertuta egon ostean), eta bakunak hartzen ez dituzten komunitate pobreenak dira gogorren kolpatuak (somaliako etorkinen komunitatea, adibidez).\nBaina tamalez, antibakunismoa afrika eta asiako zona pobreetara segituan iristen da, Facebook eta youtube aliatu dituela. Eta horrek bai sutzen nauela. Afrikan polioaren bakunari (eta beste guztiei) gero eta jende gehiagok uko egiten dio Facebooken zu eta zu bezelakoen funsgabeko ergelkeriak irakurri dituztelako. Eliza katolikoak kondoiarekin izan zuen jarrera berbera errepikatzen duzue bakunekin.\nEta hor zabiltzate, facebook eta youtube erraldoiak aliatu dituzuela (ez diozu zure buruari inoiz galdetu nola den posible facebook eta youtuben bilaketa bat egitean, lehen emaitzak beti “zuen ildokoak” izatea? Youtube edo Facebookeko buruak Pfizerrekoak baina jatorragoak edo onberagoak direla uste duzu?) askatasunaren izenean. Artaldea besteok gara. Eta zuen buruan logika guztia du asuntuak.\nEta sentitzen dut, Josu, baina DDTa poliomilitisarekin lotzea egia ez den zerbait esatea da (ez naiz sartuko “gezurra” eta “faltsukeria”ren eztabaida filosofikoan, mindu bazaitu, erretiratzen dut gezurraren aipamena). Jim West izeneko baten “ikerketak” topa ditzaket interneten (ikerlari “independentea” bera, antza, hainbat saltsa azientifikotan dabilena, googlen ikus daitekeenez), eta MMS-a eta beste hainbat pozoi saltzen dituzten blogetan hainbat aipamen. Ebidentzia zientifiko edo ikerketa seriorik batere ez. Baina berdin-berdin dizue. Zuek jada badakizue egia eta.\n“Egia” norberaren uste, susmo, emozio eta pertzepzioaren arabera antolatzen da. Metodo zientifikoa “iritzigarria” da, beste edozer bezala. Logika absurdu hori ekarri digu posmodernitateak. Zer egingo zaio.\nZelai 2021-02-02 22:14\nTxerto magikoa. Zuri, segur asko, adinagatik, gripearen kontrako txertoa jarri dizute, edo txikitan beste txerto batzuk jarriko zizkizuten, tetanos, elgorria, polioaren kontrakoa eta abar. Eta gaur egun, hartzen dituzun edozein jarabe, antibiotiko, aspirina eta abar Europako medikamenduaren agentziak ziurtatzen du, berme hori izan gabe ezin da botika komertzializatu. Koronabiruasren kontrako txerto horrekin gauza bera gertatzen da. Ez al zara agentzia horiekin fidatzen? Segur asko interes ezkutu eta konfesaezinen mende egongo dira agentzia horiek? Esplikatu eidazu nondik datorren zure mesfidantza?\nJosu Naberan 2021-02-03 12:53\nPozten naiz gai honetaz hain interesatuta eta sakon zabiltzatelako. Ez da ohizkoa gizarte honatan. “Animo. pues”.\nTxertaketez galdetzen didazuenez, umetan bai, baina geroztik ez dut inoiz gripearen kontrako txertorik hartu, ezta botikarik ere, infekzio txikiren batzuen kontrako antibiotikoa izan ezik. Omeopatiaz baliatzen naiz, Hipokrasen garaitik aski “zientifikoki” forogatua, nahiz eta Farmako-Etxeek abolitu nahi, jakina.\nHortik etorri da Espainiako Gobernuaren kanpaina bortitza omeopatia merkatutik erretiratzeko. Eskerrak Alemaniak eta Frantziak (omeopatia gehien erabiltzen dutenek) hegoak moztu dizkieten hemengoei!\nBertzelakoz, EZ ditut laket bulling-taldeak eta sekta masonikoak. Ni neu naiz bakarrik, eta nire ikerketak.\nPfizer-Etxea ikerutu dut eta horrekin nahikoa. Zuek ikertu al duzue besteren bat?. Asko gustatzen zait iritzi-kontrastea eta dialektika.\nAdinari buruz ere interesa agertu duzuenez, ia 80 urte ditut eta inoizko sasoi onenean nago (“toco madera”, gazteleraz esaten denez)\nAbadetza ere aipatzen duzue batzuetan, erdi-brometan. Abadea izatez harro nago (bi urte bakarrik egon nintzen Larrabetzun. Lortu nuen hango egoera oskurantista aldaraztea (“hijas de María, Cursillos de Cristiandad…), eta azken baten jendea Elizatik apartatzea, kartzelara sartu nindutenean (“abadea bueltatu arte ez gara joango elizara”. Oraintsu omenaldia egin didate, esker onez.\nEta gero, 60-70 hamarkadetako mugidan sartu ginen bete-betean, herriaren mugidara batuta. Ez naiz inongo heroia, baizik eta orduan tokatzen zitzaiguna egin genuen, zintzo asko.\nGaur egun ez dakusadana. Zergatik ez dira mugitzen mediku, epaile, … abade anti-sistemak?. Behintzat guk nahiko kalte eragin genion Frankismoari eta Eliza prepotenteari.\nTxertoekiko mesfidantza zergatik? Ba hortzak berdinduta (eta aski galduta ere) ditudalako.\nZuek ez zenuten bizi antza “Koltza Olioaren” eskandalua (DDT izan zen, bai, eragilea. Eta Indian batez ere Etxe horrek eragin zuen sarraskia handik urte batzuetara (jakina, poliomelitis jazo eta gero).\nEta hemengo txertoek Afrikan egindako sarraskiak (mesede ere egingo zuten, noski); baina Afrika, arpegi-zurbilon kolonizazio politiko-ekonomikoaz gain, hemengo botika guztien esperimentu-haragi izan da. Eta ondorioak itzelak: emakumeak antzutzea, umeak endekatuta jaiotzea…\nBeraz, ez da harritzekoa Senegalen, Somalian eta herrialde jakintsuenetan Covid-en txertoarekiko mesfidantza.?Sendagai naturaletan gu baino adituagoak direnez, horrekin gehiago fidatzen dira.\nHemengo hiritarrok galdua dugu sendabide naturalen jakituria. Nafarroaren konkistan Inkisizioak erre zituen jakintsuenak, gainekoentzako eskarmentu gisara.\nEzin ahaztu historia!\nBa ote! 2021-02-03 14:43\nHipokratesen garaitik “aski zientifikoki” frogatutako homeopatia, sendabide naturalak, koltza olioaren afera DDTarekin nahastea… Ebidentzia zientifikorik batere gabeko eta norberaren esperientzia, iritzi, eta susmoetan oinarritutako “egia”, datuak eta egitateak errefusatzen dituena, ez baititu behar. Hitz batean: fedea. Tertulianoren “credo quia absurdum”, baina elizatik at, eta barniz kontestatario batekin. Posmodernismo alua.\nBeste kontu bat, DDT-a ez da “etxe”, ez “botika” bat, dikloro difenil trikloroetano-a baizik, intsektuak hiltzeko eta izurrien kontrolerako erabili zen produktu kimiko bat, eta gaur egun Novartis farmazeutikaren den Geugy laborategiek sintetizatu zuen lehen aldiz. Ez du loturarik Pfizerrekin.\nHorrez gain, koltza olioaren aferan erantzulea olia koloreztatzeko erabilitako produktuak zekarren “anilina” substantzia izan zela demostratua dago jada, ez dakit zertara datorren koltza olioaren aferan DDTa ateratzea (ez bada, noski, pentsamendu magikoaren ondorio, eta “sendabide naturalak” saltzen dituen blogen batean irakurri duzulako). Are, DDTa Espainian 1972an debekatu zen, eta koltza olioaren sarraskia 1981ekoa da.\nhttps://www.orpha.net/consor/cgi-bin/OC_Exp.php?lng=ES&Expert=227972 (“farmafia” eta salduak izango dira, ziur nago, baina tira, ez dut superstizioaren aurkako borrokan etsiko)\nEta nik ez dut ulertzen nola den posible erdi aroan, sendabelarrak eta erremedio natural guztiak horren ondo ezagutzen zituztenean, bizi esperantza 50 urtera ez iristea. Eta gu, “farmafiak” ekoizitako botika-pozoi artean hazi garenok, ordea, 80 urtera iristeko arazorik ez izatea.\nEz naiz sartuko Afrikaz diozunarekin, iraintzen hasteko gogoak jartzen zaizkidalako. Bere egiaz konbentzitua dagoen fanatiko batek soilik esan dezake Somalia eta Senegal bezalako herrialdeetan bakuna errefusatzea “jakinduria” dela. Zuk 80 urte dituzu ezta? Bertan bizi esperantza ez da 50 urtera iristen. Beren erremedio natural eta jakinduria anzestral guztiekin. Edo agian, erremedio naturaltzat duzu beltz albinoak hil eta bere gorpuekin konjuruak egitea? Errinozero Zuriaren adarra kontsumitzea Viagra beharrean? Kondoia errefusatzea herriko apaizak eta petrikilloak hala agindu dutelako?\nAntisistema izatea gauza bat da, metiodo zientifikoa errefusatzea beste gauza bat, oso ezberdina. Pentsamendu magikoaren bidean jarraitzen badugu (homeopatia, queer teoria, kreazionismoa, reikia, txakrak, plandemiak eta beste), berehala iritsiko gara jendea plaza publikoan erretzen zuten garai superstizioso horiek errepikatzera. Ez da kasualitatea “Egia”, “esnatu” eta antzeko espresio erlijiosoez betea egotea diskurtso negazionista.\nOtoi 2021-02-03 15:52\nOndo legoke datuak aipatzen direnean iturriak ere esatea (eta ahal bada, lotura jartzea), lastoa, alea, hitz hutsak, usteak, egia berdaderoa eta ikerketen zorroztasuna bereizteko.\nJosu Naberan 2021-02-03 16:04\nInterneten abila haiz, baina hor dakusaan guztia sinesten duk, errealitatean izan zenaz iritzi-kontrasterik gabe.\nGogorra haiz dogmetatik jaitsi ahal izateko.\nBa ote dakik, ausaz, “txakrak” zer diren ere, ala bakarrik kanpaiak entzunda?\nIa Asia osoko jakituria “anzestrala” mespretxatzen duk.\nEta gero inori negazionista deitu…\nManda guebos, kamarada!\nBehondeiala heure bide “zientifikoan”!!!\nBa ote! 2021-02-03 16:29\nHara, Josu, interneten irakurtzen dudan guztia sinetsiko banu, negazionista, antibakuna, 5G-aren aurkakoa, hizkuntza erromantzeak latinoak ez direla, eta iruña-veleian sinistuko nuke.\nZorionez, ez dut bidaltzen didaten eduki “antisistema” guztia bere hartan irensten, nire kriterio pertsonal, esperientzia partikular eta sesgo kongitiboak reforzatzen dituelako.\nMetodo zientifikoa, Josu, ez norbere usteak, esperientzia partikularrak eta subjektiboak. Metodo zientifikoa. Faltsabilitatea eta errepikagarritasuna.\nAntton Erkizia 2021-02-03 18:46\nUste dut “Iruña-Veleian” sinisten duzula, <b<Ba ote, uste dut baietz, egiazkiazkoak-benetazko grafittiak direnaren aztarnarik aski baduzuka zuk zeuk ere. Baina unibertsitateko pope (zure terminoa da) pope batzuk beren txostenak oso azientifikoki (harro eta handiuste) “jaurtiki” zituzten…eta orain atzera egin nahiko luke baten batek baina “omertà”, ez dute ausardirik atzera egiteko.\nMario Bunge-ren “El método científico” potoloa ongi aski “ulertu” eta ikasi behar izan genuen (Iosu Larratzabal? irakasle zorrotzaren garaietan, ederki ikasi ere, iluntzetan, lana eta gainera…)…Ba, adixkide, Bunge-ren metodo zientikoaren baldintza gutxi “aplikatu” da Iruña-Veleian.\n“Errepika-garritasuna,” diozu? Nola errepika litezke azterketak eta irakurketak, giltzapean, bahituta dituzte-eta grafittiak.\nFaltsabilitatea? kk zaharra. Kontradikzioak azaltzen badira (eta azaldu dira) izkutatu egin dituzte “metodo zientifikoaren” pope horiek. Galdeiozu Juan Manuel Madariaga doktore txit agurgarriari zergatik ez digun kontatu, joan deneko hamar urteotan, patinarik ez zuela aurkitu ez Iruña-Veleian…ezta Arkaiako grafittietan ere. Hara “faltsabilitatea”…zientifikoa.\nKabe 2021-02-03 19:16\nBa ote, ehuneko ehunean bat zurekin, baina ez dut ulertu zergatik “queer teoria” paratzen duzun “homeopatia”, “plandemia” edo “kreazionismoa”-ren parean: lehenbizikoa antropologia korronte bat da (analisirako marko teoriko bat, nahi baduzu); bertzeak pseudozientziak.\nBa ote! 2021-02-03 19:25\nHara, Antton, barneratua duzu(e) konspirazio vatikanista badagoela, eta konspirazio on guztietan bezala, hemen ere agente sekretuak badirela. Ni ez naiz horietako bat, tamalez (bizitza interesgarria behar du izan Vatikanoko agente sekretuena). Historia ikasketak dituen euskaldun bat naiz, besterik gabe. Eta ez, ez dut Iruña-Veleian “sinisten”. Poztuko nintzake benetakoak balira, baina tamalez, ezin dut “sinetsi”. Kredorik ez, niretzat.\nEsan nizun aurreko batean, frogak egin nahi badituzue, egin, nire babesa duzue, zuek ordaintzen baduzue, noski. Ez du uste deus aldatuko dutenik froga berriek. Egin nahi dituzuela, egin. Turingo maindire santuari ere frogak egin nahi badizkiozue, egin. Zuen diruekin.\nGaira itzuliz, bakunekiko ze iritzi duzu, Antton?\nBa ote! 2021-02-03 19:46\nKabe, egiten didazun galderari erantzuten, genero identitatearen inguruan azken aldian gero eta ozenago entzuten diren ideia batzuei buruz ari nintzen: Generoa sozialki eraikia den kategoria dela. Dakidan arte, oinarri bakarra antropologia eta soziologian dute, eta biologian aztertutako gauza ugariren aurka egiten dute.\nGeneroa eraikuntza soziala denaren ideia praktikan jarri da mundu errealean eta emaitza okerrena izan du: pertsonaren suizidioa (ikus David Reimer kasua).\nHorregatik oinarri zientifiko errealik gabeko ideien barnean sartu nahi izan dut hori, nik orain arte queer teoria gisa ezagutzen nuena. Egia da baita ere, queer teoriaren baitan manejatzen diren kontzeptuen teknizismoak direla eta, agian hanka sartu izana izendapen horrekin.\nAntton Erkizia 2021-02-03 20:02\nAtzekoz aurrera hasiko naiz: ze iritzi dudan txertoekiko-bakunekiko? Bihar bertan jarriko nukeela, ahal balitz. Nahiko nuke. Agian kalteak ere eragingo dituztela botika horiek? Harriskurik gabeko erabakirik ez dago eta medikuntzan gutxiago. Hamaika botika hartzen ditugu…”contraindicaciones” xehe xehe irakurtzen jarriko bagina…ez genuke Paracetamol ere hartuko. Usin-urak eta kamomila-saldak ere kontrako eragina izan dezaketela badakit, ederki aski jeisten dute tentsioa, zu ohartu orduko, horretarako joera baldin baduzu…(neuk bizitutakoa).\nVaticanistak eta agente sekretuak eta homeopatia eta negazionistak eta Iruña-Veleia…horiek denak koktel berean zuk zeuk sartu dituzu han goiko iruzkin batean; eta ez dituzu “ustekabean” elkarrekin nahasi…Badakizu zertan ari zeran, ederki aski jakin ere.\nBaina gero metodo zientikoaz gizon adituarena egiten ari zinen eta ni ere “metodo zientifikoaz” xume mintzo natzaizu eta kimiko pope batek erabilitako maltzurkeriaz, etabar. Baina horretaz “ez adituarena” egin duzu; ez dakizu deus patinaz egindako patinazo” a-zientifikoaz? Nik uste baietz, Ba ote, historian ikasle zeran hori.\nBa ote! 2021-02-03 20:48\nIrakurri berriro, historia ikasketak ditut. Unibertsitatea utzia dut duela urtetxo batzuk. Eta ez dakit zergatik beztu duzun ni ikasle izatearena.\nKimiko popearena (ziur zaude pope nik erabilia dela? Ez dut buruan), Madariagaz ari bazara, eta patina ditxosozkoaz, berriro irakurri txostena, eta maltzurkeriak etxean utzi, nik ez baitakit epaitzen Madariaga maltzurra den edo ez. Zuek bai, zuek erabaki duzue maltzurkerian gabiltzala denok.\nMetodo zientifikoaz, zer nahi duzu esatea: Albisu geologoak piezetan azaldutako altzairu partikulen tamainaren kontuan teila batekin egin zuen “frogak” zerbait demostratzen duela uste baduzu (burura datorkidan lehen adibidea da), Mario Bungeren bibliografia osoa irakurriagatik ere, ez duzu ezer ulertu.\nEta bai, koktel berean sartu ditut plandemia, 5Ga eta iruña-veleia, posmodernismoaren ondorio direlako guztiak. Posmodernismoak egia absolutu guztiak astindu zituen, eta dena erlatibo bihurtu, errealitatea ere bai. Iritzi guztiek balio berbera dute/iritzi guztiak dira egia/egia erlatiboa da, eta beraz, metodo zientifikoa ez da baliagarria. Edo edozer gauza izan daiteke metodo zientifikoa.\nAntton Erkizia 2021-02-03 21:50\nAitortzen duzu, beraz, “nahita” sartu duzula pandemia eta negazionistak eta txertoaren aurkako mugimenduak eta Iruña-Veleia zaku berean…Banekien.\nEz nik ez dut inun esan: zuek denok maltzurrak zeratenik, ez egin biktimarena. Nik esan dut Madariagak maltzurkeriz jokatu ei zuela, honako hau “isildu” zuelako. Eta izkutatutako datu hori garrantzitsua zen iritzi publikoaren aitzinean.\nEpaileak berak kontatzen du, seguraski bere garrantziaz oharkabean:\nResultando extraño que si el Sr. Madariaga terminó los análisis a finales del año 2009 (Madariagak bere txostena 2008.ko azaroan aurkeztu zuen eta Madariagak berak hitzegin zuen Batzar Nagusietan azaroan eta esan zuen aho batez, faltsuak zirela eta hori dena…eta begira, oraindik ez zituen azterketak bukatuta…), no devuelva las piezas hasta principios del año 2011 (bi urtez bere esku, epailearen esku egon behar zuten piezak, to “cadena de custodia”) y que después no entregue un informe detallado de cada pieza analizada…\nTampoco se ha hecho una relación de las piezas del yacimiento de Arcaya/Arkaia que se han analizado (Arkaiakoak kontrol moduan, honek bederen “kontrol taldea” erabiltzen du; Navarrok ezta hori ere), haciéndose referencia en el segundo informe del Sr Madariaga a tres piezas, en las que también concluye la no continuidad de pátina…\nBeraz, ez ba dute patinarik, Arkaiakoak ere faltsuak dira?\nOtoi 2021-02-04 12:15\nidentitatea bezalako kontu bat biologia hutsean oinarritzeak ez dauka sendotasun handiko ibilbide zientifikorik.\nOtoi 2021-02-04 17:53\nGenero identitateari buruz goian esandakoaren erreferentzia, hemen:\n(Barkatu Ba ote!-ren gaitik aldentzeari jarraitzeagatik)\nOtoi 2021-02-04 18:04\nEta eztabaidaren harira itzuliz, ea norbaitek argitzen didan kontu hau (Ba ote!?):\nZientziaren premisa bat da errealitatea bat dela, badela. Baina nondik ateratzen da premisa hori? Zertan oinarritzen da?\nBa ote! 2021-02-04 20:57\nBa hara, nik segurtasunez ezin dizut erantzun, Otoi. Ikasten jarraitu beharko.


Transexualen Bideo-Jokoak: Free Shemale Porn, Bideo-Jokoen\nTransexualen Bideo-Jokoak: Kontua Sortu, Gaur Egun!\nZer gertatzen da, gamers? Izan duzu ehiza erantzuna zure ametsak, orduan, onena mota transexualen sexu jokoak jokatu ahal izango da, online? Bada, nik bilatuko bidez ikus alternatibak eta oraindik ez duzu nahiko ziur zer gertatzen da, utzi aurretik joan eta esan duzun guztia buruz gure plataforma, horrek doa izena Transexualen Bideo-Jokoak. Ikus, denean bultza dator shove, ulertzen dugu hori industria da, nahiko txiki bat, eta horrek ez du existitzen shemale espazioa da perfektua baino gutxiago esan nahi du oso gutxienez., Izan dugu bloke inguruan, behin edo birritan, eta berriz nahi dugu uste duten guztiek behar dute bere burua frogatzeko aukera, gure esperientziak erakutsi digunez, ia guztiak shemale helmuga dago out online joko dira perfektua baino gutxiago. Ondorioz, ari gara hurrats esku zeregin eta benetan uste dugu, ari emateko gai izan nahi duzun – galderak ez galdetu. Gehiago jakin nahi buruz Transexualen Bideo-Jokoak eta dena dugu? Beno, gorria – izango naiz ziur badakizu utzi gabe, une bat itxaron!\nFree harpidetzea orain\nBeraz, argi egiteko, denek han maite dugun jendeari sarbidea gure jokoak, ari gara aurrera joan orain eta gaitasuna eskaintzen dizu zer gozatu dugu, guztiz doan. Hori da – ez duzu bidaltzeko zentimo bakar bat gurekin jolastu ahal izateko zer behar dugu at Transexualen Bideo-Jokoak! Erabaki hau izan da egin delako nabaritu dugu behin eta berriro, asko lekuak daude, besterik gabe, ez on bat emango dizu zure buck bang, eta etsipena da oraindik ez dutela gai bizi sortu itxaropenak dugu beraientzat., Horren ondorioz, oso erraza da, hain zuzen, Transexualen Bideo-Jokoak egingo da luzatu bera sartu free to play besarkatzen, beraz, ez duzu kezkatu behar gauza bat gurekin. Emango dizugu onena onena, orduan, shemale porno jokoak, eta erakusten ari gara, erregeen espazio honetan. Beste batzuk uste dute ona produktu bat, baina ez dira prest erakutsi nahi duzu guztiz doan? Galdera ona da, eta beno, dezagun, besterik gabe esan, leku gutxi daude prest erantzuna baiezkoa!\nOrduan, gure proiektu eta zer bilatzen ari gara egin, Transexualen Bideo-Jokoak guztiak kalitateari buruzko gure ekoizpenak. Horren ondorioz, hain zuzen ere, nabarituko duzu duten gure joko guztiak barruan itxura erabat fantastikoak – hau da arrazoi ona! Arreta gara oso buruz, eskaintzen dituzten uzta krema orduan entzunezkoak eta joango ertzak Lurra ekarri duzu porno joko maila bat ez duzu inoiz pentsatu posible aurretik., Bakoitza pertsonaia izan da, ederki diseinatu, behin 3D errendatzeko arretaz landutako – zu sartu berri osoa besarkatzen kalitatea, orduan, sexu handia jokoak eta aurrera begiratu behar dugu erakusten dugu got zer hartzen duzu egin behar cum behin eta berriro. Bada oraindik gaixoa eta nekatuta, status quo eta kalitate baxua duten beste proiektu batzuk jarri – ez da benetan irtenbide hobea zure transexual jolas-beharrak baino, zer behar dugu., Bat egiten du zentzu asko eskaini zure denbora onena enpresa, geroztik dugu, frogatu ahal izan, behin eta berriro, badakigu zer gertatzen den eta hori gure plataforma da bee belaunak. Oh, eta izan gertatuko baduzu on bat nahiko baxua amaieran makina – ez kezkatu! Ari gara baino gehiago emateko prest duzu sarbidea beroena jokoak inguruan eta nabarituko duzu, hori ez da absolutua festa joan hemen izango duzu tiro sokak cum denbora ez guztietan. Benetan da denbora zoragarri bat izan nahi du bizirik bazaude sartu transexualen eta jolas – gure fusio-goxoa da.\nAdos: uste dut eman dut nahikoa baino gehiago buruzko xehetasunak Transexualen Bideo-Jokoak eta, dena dela, ez da eskainiko espazio honetan. Eskerrik asko, beraz, askoz ere denbora hartu behar irakurri nire saiakera txiki eta hemen dut benetan espero dut gai izan konbentzitu nahi duzun, zer behar dugu barruan egin behar duzu bustoa fruitu lehorrak egun osoan eta gau osoan. Mesedez, stop alferrik galtzen zure ahalegin eta energia lekuak ezin entregatu – emango dizut zer nahi duzun, eta, ondoren, erakutsi duten orduan, espazio honetan, inor ez da gai, egiten baino hobeto gurekin!, Beraz, azken eta handiena porno joko perfekzioa, bat eta bakarra jarri behar duzun da Transexualen Bideo-Jokoak.


Iñaki Bilbao presoari babesa - Sakana - Guaixe.eus\nIñaki Bilbao presoari babesa\nGuaixe 2020-11-03 11:41\nEgarri eta gose greba mugagabea hasi zuen atzo. Ostiralean 50 eguneko gose eta komunikazio greba bukatu zuen.\nAmnistiaren aldeko eta Errepresioaren kontrako Mugimenduak (AEM) deituta kontzentrazioa egin zen Etxarri Aranazko plazan atzo. Haren bidez Iñaki Bilbao Goikoetxea, Txikito, presoari babesa azaldu zioten. Puerto de Santa Mariako kartzelan preso dagoen Txikitok gose eta egarri greba mugagabeari ekin zion atzo. Irailaren hasieratik ostiralera arte, 50 egunez, gose komunikazio greba egin zituen. Oraingoan presoak gertukoei jakinarazi zien komunikazioa ahal duen heinean mantenduko duela. Eta azpimarratu zienez, “nirekiko elkartasuna baino, Euskal Estatu Sozialista eraikitzeko eman behar diren pausoak dira garrantzitsuenak”.\nAEMtik azaldu dutenez, “hasi dituen mugagabeko gose eta egarri grebak zalantza guztiak argitzen ditu. Ezingo dituzte ezkutatu zeintzuk diren Txikitoren helburu politikoak (Euskal Herri batua, euskalduna, independentea eta sozialista”. Mugimenduko kideek gaineratu dutenez, “Txikitorekiko elkartasuna adierazteaz aparte, bere helburu politikoekin bat egiten duela berresten dugu”. AEMk jakinarazi duenez, egunero eginen dira kontzentrazioak: Etxarri Aranazko plazan 19:15ean eta Altsasuko udaletxe parean 20:00etan.


Beste ebola kasu bat atzeman dute AEBetan - Mundua - Berria\nBeste ebola kasu bat atzeman dute AEBetan\nAurrekoa bezala, Dallasko ospitale presbiterianoko osasun langilea da kutsatua. Han hil zen, ebolak jota, Thomas Eric Duncan liberiarra.\nAurretik kutsatutako osasun langilearen etxe inguruak desinfektatzeko lanak. Larry W. Smith / EFE\nDallasko (Texas, AEB) ospitale presbiterianoko osasun langile batek positibo eman du ebolaz kutsatuta ote dagoen argitzeko frogan. Ameriketako Estatu Batuetan kutsatutako bigarren pertsona da; igandean ospitale bereko beste langile batek ere eman zuen positibo. Biek artatu zuten Thomas Eric Duncan Dallasko ospitalean. Liberian hartu zuen gaixotasuna Duncanek, eta Estatu Batuetan zegoela azalarazi zitzaion. Irailaren 28an ingresatu zuten Texasko ospitalean, eta hortik bi aste eskasera hil zen.\nTexasko Osasun Departamentuak jakinarazi duenez, osasun arduradunek kutsatutako langilea elkarrizketatu dute, berarekin kontaktuan izandako pertsonak identifikatu eta azter ditzaten. Era berean, aurretik kutsatutako beste bi pertsonen —Duncan eta osasun langilea— ingurukoak aztertzen jarraitzen dutela nabarmendu dute.\nNazio Batuen Erakundeak, bestalde, hirurogei eguneko epea finkatu du ebolaren izurritea kontrolatzeko. Anthony Banbury Nazio Batuek ebolaren aurka erantzuteko abiatutako misioko buruak adierazi duenez, “ebola gu baino azkarrago garatzen ari da, eta lasterketa irabazten ari da”. Alde horretatik, argi mintzatu da bere buruari jarritako erronkaz: “Ezin dugu onartu ebolak irabaztea”. Banburyk zehaztu duenez, hirurogei eguneko epean bi dira bete beharreko helburu nagusiak: kutsatuen %70 osasun unitateetan artatuta egon daitezela, eta hildakoen lurperaketen %70 “infekzio berriak eragin gabe” egin daitezela. Hori lortuko balitz, Banburyk dioenez, “izurrite honi buelta eman ahalko genioke”.\nOsasunaren Mundu Erakundearen azken datuen arabera, 4.447 hildako utzi ditu ebolak orain arte. Liberia, Sierra Leona eta Ginea dira herrialde kutsatuenak.


Aranzadi | Zientzia Elkartea · Society of Sciences · Sociedad de Ciencias · Societé de Sciences » Hernanin 1960-2018 gertatutako giza eskubideen urraketak jasotzen ari da Aranzadi Elkartea\nHernaniko Udalean ordezkaritza duten lau alderdietako ordezkarien babesaz aurkeztu da gaur Aranzadi Zientzia Elkarteak oroimen historikoaren inguruan egiten ari den lana. 1960-2018 arte Hernanin gertatutako giza eskubideen urraketak jasotzen ari da Aranzadi. Apirilean ekin zion ikerketa lanari eta 500dik gora urraketa kasu jaso ditu orain arte. Datozen hilabeteotan, testigantza edo datu berriak eman nahi duten herritarrek horretarako aukera izango dute. Abenduan behin betiko txostena aurkeztuko du Aranzadik.


Esk-k erizain laguntzaileen plantilla handitzea eskatzen du larrialdietako behaketako 1. solairuan - OSAKIDETZA | sindicato ESK sindikatua\nEsk-k erizain laguntzaileen plantilla handitzea eskatzen du larrialdietako behaketako 1. solairuan\nBasurtuko Unibertsitate Ospitaleko larrialdi-zerbitzuko behaketa-unitatean egin diren antolakuntza-aldaketen on- doren, zerbitzu horretako EZOTek sinaduren bilketa egin dute, ospitaleko zuzendaritzari eskatzeko artatu behar dituzten pazienteen ratioak zuzentzeko.\nESK sindikatuak planteamendu horrekin bat egiten du, eta eskura dituen baliabide guztiak erabiliko ditu EZOT/ gaixo ratioa zuzentzeko, asistentziaren kalitatea eta gure lankideen osasuna bermatzeko. Alde horretatik, erizaintzako zuzendaritzarekin bilera bat eskatu dugu, gai hori aztertzeko.\nHona hemen gure lankideek egindako eskaeraren testua. Bertan azaltzen dute TCAE/gaixo ratioak handitu egin direla, eta orain bakarrik lan egin behar dutela, plantilla orain behaketa-eremua osatzen duten bi solairuen artean banatu baita.\n2 EZOT TXANDA GUZTIETAN BEHAKETAKO 1. SOLAIRUAN\nLarrialdi Orokorren Behaketa arloan egindako antolamendu-aldaketen ondoren:\nGaixo/EZOT ratioa handitu egin\nLehen bi EZOTren artean egiten zen lana, orain bakar batek egiten\nEz dira betetzen Espainiako Larrialdietako eta Emergentzietako Erizaintza Elkarteak gomendatutako\nurtearen amaieran, Larrialdi Orokorren antolaketan aldaketa nabarmena izan zen. Behaketa- eremuak 27 ohe zituen lehen, eta 2 EZOT zeuden (ratioa 13,5 paziente/EZOT). Aldaketa horren ondoren, behaketa-eremua bitan banatu da, 3. solairuan traumatologia behatzeko 8 ohe jarri dira eta 1. solairuko ohe-kopurua 15 izango da. Lehenengo solairuko oheak EZOT bakar batek artatzen ditu, hau da, paziente/EZOT ratioan gora egiten du 13,5etik 15era arte.\nRatio hori, zalantzarik gabe, gehiegizkoa da, are gehiago SEEUEk ezartzen duenean larrialdietako behaketa-unitate bateko ratioak 6 paziente/EZOT izan behar duela. Egoera horretan lan egiteak osasunarazoak sortzen ditu plantillan.\nRatioei buruz elkarte zientifikoen gomendioak bikoiztea nahiko larria bada, gehitu behar da lehen EZOT biren artean egiten zen lana bakar batek egin behar duela orain, eta horrek bikoiztu egiten du lana eta gehiegizko ahaleginak sortzen ditu.\nOheak 1. eta 3. solairuen artean banatzean, langileak ere banatu dira, eta, kasu honetan, batez besteko aritmetikoak ez du funtzionatzen; ez da gauza bera higiene pertsonalak edo jarrera-aldaketak egitea biren eta bakarraren artean.\nESK sindikatuan bat gatoz Osakidetzako langileen lan-ratio eta erritmoek egokiak izan behar dutela biztanle- riaren osasun-arreta egokia bermatzeko; beraz, ez dugu onartzen, inola ere, elkarte zientifikoen gomendioak baino txikiagoak izatea.


2021-05-11 by Marcos Perez Garcia\nJose Mari Garai, Alakrana ontziko sukaldaria.\nUrrun daude, baina beti gertu sentitzen ditugu. Gure kideek hainbat hilabete ematen dituzte itsasoan Alakranak eskaintzen duen kalitatezko atuna ekartzeko. Beraiek gabe, ez litzateke posible izango. Zenbait hilabetetan zehar itsasoan bizi dira. Han une ugari daude mira izateko, barre egiteko, pentsatzeko… eta jateko. Azken horretaz (baita aurrekoaz ere) gure Jose Mari Garai arduratzen da, Alakrana ontziko sukaldaria. Ontzitik bertatik datozkigu bere erantzunak.\nZer dago gaur bazkaltzeko, Jose Mari?\nZera daukagu gaur: marmitakoa, menestra, arraina… Horrez gain, txerri-saiheski errea eta saihetsartekoa plantxan. Arratsean entsalada mistoa, oilasko errea eta urraburua plantxan. Postrerako, arroz-esnea.\nZenbat janari biltzen da tripulazioak jateko?\nHiru hilero (denbora-tarte horretan heltzen zaigu izoztua dagoena) hauxe kontsumitzen dugu: 250 kilo xerra, 150 kilo saihetsarteko, 250 kilo oilasko, 100 kilo bularki, 60 kilo mikela, 80 kilo bakailao, 900 kilo inguru arroz… Eskari orokorrak, sei hilabetero heltzen zaigunak, 20 eta 25 palet inguru izan ohi ditu.\nZeintzuk dira jateko ordutegiak itsasontzietan?\nArrantzak ordutegiak alda ditzake, baina gosaria egunsentian izan ohi da, 05:00 eta 06:00 artean. Bazkaria 11:30ean izaten da, eta afaria iluntzen duenean.\nZein da ohiko dieta?\nLehenengo platererako beti lekaleak, pasta, arroza… ipintzeko ohitura daukat. Ondoren, barazkiren bat sartzen dut, bi plateren artean aukeratzeko. Bigarren platererako bi haragi- edo arrain-mota daukagu aukeratzeko, nahiz eta atuna plantxan beti dago mahai gainean. Arratsean zopa, entsalada edo barazki-kremarekin hasten gara. Gero, haragia eta arraina. Azkenik, fruta edo etxeko postreren bat izan ohi dugu.\nZein menurekin dago jendea alaiago?\nNorberak gauza bat esango dizu. Arroza kubatar erara edo pizza, adibidez, edonori gustatzen zaio. Gero, haragiak plantxan eta kalitatezko arraina (hemen ugari daukaguna) oso gustura jaten dira. Orokorrean, dena gustukoa dela esan daiteke.\nJantokia gosaltzeko, bazkaltzeko eta afaltzeko baino gauza gehiagorako lekua da, ezta?\nHain zuzen. Jantokia izateaz gain, egunari buruz solasean aritzeko marinelak biltzen diren lekua da. Hizketan egiteko, barre egiteko eta partekatzeko. Nahiz eta familiekin harremanetan egon, itsasoan elkarrekin gaude.\nAtunari buruz zer duzu esateko?\nZer esango dizuet, bada, atunari buruz. Oinarrizkoa. Zoragarria benetan. Arrantzatu berria edo ultraizoztua jan dezakegu. Niri, bereziki, azken hori gustatzen zait. Plantxan, gordin tataki edo sashimietan, marmitakoan…\nZeren falta sentitzen duzu gehien ontzian zaudenean?\nFamilia, ororen gainetik. Bestalde, lagunekin egotea edo mendira joatea, zale amorratua nahiz eta.\nZer da gehien gustatzen zaizuna zure lanean?\nAspaldi ostalaritzan jardun nuen. Estres handia. Hemen, ostera, lan handia egiten dugun arren, lasai nago: menua prestatzen duzu, zeure burua antolatzen duzu eta gauzak ondo ateratzen dira. Eta gero, noski, oporrak gustatzen zaizkit: zoragarria da lau hilabeteko oporrak izatea. Oso pozik nago. Koronabirusarekin dena zailagoa izaten ari da, portuan gaudenean ezin garelako ontzitik atera, baina pasatuko da. Gutxiago falta da…\nHemen da ALAKRANA LIGA\nECHEBASTARrek arrakastaz bete du urteroko MSC ikuskapena


Irakasleen lan baldintzak, noizko? - Steilas\nHezkuntza sailaren aldetik lan hitzarmen berri batera iristeko presazko plangintza batekin hasi dugu ikasturtea. Izan baduten presa antzeman bai, baina akordio batera iristeko edukirik ez dugu ikusten sindikatutik.\nSTEILASen argi dugu EAEko Hezkuntza sistema baldintzatuko duen adostasunik egongo bada, hau ikasleen ongizate eta irakasleen baldintzen hobekuntzari lotuta dagoela, batak bestea gabe ez baitu etorkizunik.\nHori horrela, joan den ikasturtean 11 urte iraungitako lan hitzarmena berrizteko/ berriztatzeko negoziazioa hasi genuen. Orain arte esan dezakegu gobernuak ez duela zintzotasunez jokatu eta ez duela lan baldintzak hobetzeko asmo irmorik adierazi.\nBitartean Hezkuntza Sailak sindikatuekin negoziazioan zebilela adierazi du medio bat baino gehiagotan, errealitatea makilatuz eta benetako edukirik mahai gainean jarri gabe. STEILASen argi dugu Sailak hezkuntza publikoko irakasleekiko esker oneko hitzak izatea ez dela nahikoa, benetako esker-ematea, langileen lan eta bizi kalitatean eta hezkuntza publikoa indartzean aurrerapausoak ematea dela, eta oraingoz ez dago horren izpirik.\nSTEILASetik proposamen asko helarazi dizkiogu Sailari, hauen artean premiazkoa deritzogu pandemia garaian jaitsi ere egin ez diren ratioak jaistea. Jaitsiera honek eragina izango luke zalantzarik gabe Sailak hainbeste goraipatzen duen hezkuntza kalitatean.\nHezkuntza kalitatea eta baldintzak hobetzearren ere plantilak gazteberritzea ezinbestekoa da. Horretarako erretiro adina jaitsi behar da, gobernuak eskumena duen esparruetan erabakiak hartuz eta bitartean adinagatiko ordu lektiboen murrizketa erreal bat bideratuz. Badaude tresnak aspaldi murriztu zitzaizkigun lan baldintzak berreskuratzeko, besteak beste gure eros ahalmena eguneratzeko garaia da. Izan ere 2010 urtean soldataren %5 jaitsi zigutenetik gaur egunera, eros ahalmena %17 inguru jaitsi zaigu.\nBeraz, hezkuntza komunitateari jakinarazten diogu, baita Hezkuntza Sailari ere, arduratsu jokatuko dugula eta negoziazioari ekiteko gogotsu gaudela, baina ez gaitzatela nahastu denbora galtzeko edukirik gabeko bileretan. Ikastetxeentzat erabakiak hartzea premiazkoa da, eta gu horien alde borrokatzeko prest egongo gara, esan bezala hezkuntza sistemaren etorkizuna ikasleen ongizatean eta bertako langileen baldintzei lotuta dagoelako.\nEuskal Herria 2021eko azaroaren 22an\naraba2021-11-23T09:49:50+01:002021 23 azaroa |Albisteak, Prentsa Oharrak|


Sanjuandegiko jaiak abiatuko dituzte gaur Azpeitian. Noticias de Gipuzkoa\nSanjuandegiko jaiak abiatuko dituzte gaur Azpeitian\nMantangorriren jaitsiera egin ondoren, mota guztietako ekintzak egongo dira asteburuan zehar\nazpeitia- Azpeitiko Sanjuandegi auzoak gaur abiatuko ditu datozen bi asteburuetan zehar luzatuko diren aurtengo jaiak.\nGaurko jardunaldia gazteei zuzenduta egongo da eta festei hasiera emateko Mantangorriren jaitsiera egingo dute, 19.00etan. Hortik aurrera, erraldoien kalejira, gazte afaria, aretoko dantzen erakustaldia, Ezten, The Friday’s Crew eta Erokomeri taldeen kontzertuak eta herriko DJ-ak egongo dira.\nBihar auzo eguna ospatuko dute Sanjuandegin. Hasteko judo erakustaldia egongo da 10.00etan eta horren ondoren Bandaren kontzertua, triki-pintxo-poteo elegantea, auzo bazkaria, auzoko IV. Trikiti Txapelketa, buruhandiak, RKR elektrotxaranga, parrillada eta Marmok, Autobus Magikoa eta Arkada Social taldeen kontzertuak.\nIgandean Herri Galdeketa eguna ospatuko dute auzotarrek.\nJardunaldia abiatzeko Astindu gorputzak zumban!ekitaldia egingo dute 8.00etan eta hori amaitzerakoan bildutakoentzako salda beroa banatuko dute.\nEguerdi partean dantzari txikien emanaldia izango da eta arratsaldean zezen txikiak, herri kirolen erakustaldia eta Mantagorri agurtzeko ekitaldia.\nEdonola ere, festek datorren asteburuan izango dute jarraipena. Egun horietan aire libreko zine emanaldiak, txirrindulari proba eta Sahararen aldeko II. lasterketa solidarioa egongo dira.\nJaietako afari eta bazkarietarako txartelak Izaro, Orkatz ta Jim Clark-n eros daitezke - J.L.


Wolverine - Wikipedia, entziklopedia askea.\nLen Wein (en) eta John Romita, Sr. (en)\nLogan, X-Men, X-Men Origins: Wolverine, X2, X-Men: The Last Stand, X2: Wolverine's Revenge (en) , X-Men: Days of Future Past, X-Men: Apocalypse, X-Men: First Class, The Wolverine, The Incredible Hulk (en) , Wolverine and the X-Men (en) , Wolverine (en) , Wolverine: Adamantium Rage (en) , X-Men: Wolverine's Rage (en) , X-Men Origins: Wolverine (en) , Spider-Man and His Amazing Friends (en) , X-Men: Pryde of the X-Men (en) , X-Men (en) , Spider-Man (en) , X-Men: Evolution (en) , The Super Hero Squad Show (en) , Marvel Anime (en) , Black Panther (en) , The Avengers: Earth's Mightiest Heroes (en) , Ultimate Spider-Man (en) , Hulk and the Agents of S.M.A.S.H. (en) , Marvel Super Heroes 4D (en) , Hulk Vs (en) , X-Men (en) , X-Men 2: Clone Wars (en) , X-Men: Madness in Murderworld (en) , Spider-Man and the X-Men in Arcade's Revenge (en) , X-Men: Children of the Atom (en) , X-Men: Mutant Apocalypse (en) , X-Men vs. Street Fighter (en) , Marvel vs. Capcom: Clash of Super Heroes (en) , X-Men: Mutant Academy (en) , Marvel vs. Capcom 2: New Age of Heroes (en) , X-Men: Reign of Apocalypse (en) , Marvel: Ultimate Alliance (en) , Marvel: Ultimate Alliance 2 (en) , Lego Marvel Super Heroes (en) , Marvel Contest of Champions (en) , Marvel Heroes (en) , Ultimate Marvel vs. Capcom 3 (en) , X2: Wolverine's Revenge (en) , Marvel vs. Capcom 3: Fate of Two Worlds (en) , Ultimate Spider-Man (en) , Spider-Man: Web of Shadows (en) eta X-Men Legends II: Rise of Apocalypse (en)\nSteve Blum (en) (X-Men Legends (en) , X-Men Legends II: Rise of Apocalypse (en) , Spider-Man: Web of Shadows (en) )\nKeith Szarabajka (Ultimate Spider-Man (en) )\nMark Hamill (X2: Wolverine's Revenge (en) )\nX-Men Origins: Wolverine, Ultimate Wolverine (en) , Logan (en) , Old Man Logan (en) , Dark Claw (en) , Wolverine (en) , Wolverine: Adamantium Rage (en) , X-Men: Wolverine's Rage (en) eta X2: Wolverine's Revenge (en)\nAlberta, 1830(e)ko hamarkada\n6,3 ft eta 1,9 m\nMariko Yashida (en)\nSilver Fox (en)\nAmiko Kobayashi (en)\nWild Thing (en)\nDog Logan (en)\nX-24 (en) (clone (en) )\nazkar sendatzea, super-zentzumenak, super-erreflexuak eta azkartasuna, super-indarra eta superhuman longevity (en)\nSabretooth (Marvel Comics), Romulus (en) eta Lady Deathstrike (en)\nWolverine Marvel Comics argitaletxeko superheroia da, X-Men taldeko kidea. Pertsonaia, fikzioan, XIX. mendean jaio zen Kanadan, James Howlett izenarekin. Ondoren, Logan izenarekin ere ezaguna egin zen. Denboraren poderioz, pertsonaiak istorioa eta ezaugarri propioak garatu zituen.\nIzatez, basa sena du. Barneko hezurdura Adamantium izeneko gaiaz estalia du eta atzapar bilkorrak erakusten ditu; bere burua berehala sendatzeko ahalmena ere badu. Ahalmen horri, hain zuzen, zor dio ikaragarrizko bizitza-luzera.\nLehenengo aldiz 1974 urtean azaldu zen komikian, The Incredible Hulk#180 argitaratzean. Sortzaileak Len Wein eta Herb Trinble komikileak izan ziren. John Romita Sr-ek ere parte hartu zuen sorrera horretan. 1975 urtean X-Men talde kide gisa azaldu zen, Charles Xavierrek bildutako mutanteen artean. Ondoren, Jean Grey Institutua abiatuta, hango mutante berrien irakasle eta zurtoina gisa ikusiko dugu. X-Men Taldeko gidoiak Chirs Claremont gidoilariak eta John Byrne komikilariak elkar lanean egiterakoan, gero eta nabarmenagoa izan zen Wolverine pertsonaiaren arrakasta. Azkenean, 1982 urtean hasi zen serie propioa argitaratzen bere izenarekin.\nGidoilari eta marrazkilari ezberdinek pertsonaiaren bertsio propioak egin dituzte. Besteak beste, gidoilarien artean, Peter David, Archie Goodwin, Larry Hama eta Mark Millar ditugu. Marrazkilarien artean, bestalde, John Buscema, John Byrne, Marc Silvestri, Adam Kubert edo John Romita Jr.\nKomikiez gain, pertsonaiak ibilbidea luzea egin du, moldaketa zinematografikoak eta bideo-jokoak egin baitira komikian oinarrituta.\nMultimedia: Wolverine and his cast\nOrriaren azken aldaketa: 1 uztaila 2020, 17:36.


Zergen arloko araudia oso arlo dinamikoa da, alegia, urtero egokitzapenak eta aldaketak barne hartzen ditu eta horrek eragin zuzena izaten du kasuan kasuko indarraldian igortzen diren zergen, tasen eta zerga berezien likidazioan. Araudia k foru mailan nahiz tokiko esparruan eguneratzen dira.\nForu araudia n egon diren aldaketei dagokienez, azpimarratzekoa da Arabako Lurralde Historikoan 14/2009 Foru Araua, abenduaren 17koa, 2010eko aurrekontua gauzatzeari buruzkoa, onetsi zela. Bizkaian, berriz, 3/2009 Foru Araua, abenduaren 23koa, Bizkaiko Lurralde Historikoko 2010. urteko Aurrekontu Orokorrei buruzkoa, onartu zen, eta Gipuzkoan 4/2009 Foru Araua, abenduaren 23koa, Zenbait zergatan aldaketa jakin batzuk sartzen dituena.\nEdozein kasutan ere, aipatzekoa da 2010aren hasieran hiru lurralde historikoetan indarrean sartu zela ezgaitasunen ondorioz Trakzio Mekanikodun Ibilgailuen gaineko Zerga (TMIZ) ordaintzetik salbuetsirik egotea xedatzen duen aldaketa. Foru arau berriak salbuespenaren esparrua modu murriztaileagoan zedarritzen zuen. Araudia ren aldaketa horren ondorioz, bilera bat egin genuen Autonomia Erkidegoan lan egiten duten pertsona ezgaituen elkarterik garrantzitsuenekin, eta bilera hartan, aldaketa horren irismena eta ondorioak aztertu genituen.\nNolanahi ere, gure ustez, gailentzekoak dira zenbait garraiolari‑elkartek bidali dizkiguten kexak. Kexa horietan adierazten zuten ez daudela ados Gipuzkoako Foru Aldundiaren Ogasun eta Finantza Sailak eta Bizkaikoak PFEZean (926/2010, 928/2010 eta 1276/2010) beren jarduera ekonomikoaren errendimenduak modulukako zenbatespen objektiboaren bidez kalkulatzea erabaki zuten garraio enpresen artean sustatu duten ikuskapen‑kanpainarekin. Enpresa horiek diotenez, zergen arloko araudia k garraiolariei garatzen duten jarduera ekonomikoaren errendimendua zeinu, indize edo moduluen arabera zenbatespen objektiboko araubidea aplikatuz kalkulatzeko aukera ematen die, arauak ezartzen dituen baldintzak betetzen dituztenean. Hala eta guztiz ere, zerga errentaren araubidearen arabera likidatu zuten arren, foru ogasun bi horiek errepide bidez salgaiak garraiatzen dituzten enpresa batzuei likidazio osagarriak bidaltzen ari dira, jardueraren benetako errendimendua modulu bidezko zenbatespen objektiboaren bidez zehaztutakoa baino altuagoa dela egiaztatzen dutenean.\nHerri edo Hiri Lurren Balio Igoeraren gaineko Zergaren subjektu pasiboa, etxebizitza baten kostubidezko transmisioaren kasuan, ondasuna transmititzen duen pertsona da. Kontratu bat sinatzean onartutako itun edo konpromisoak horiek sinatzen dituzten aldeentzat soilik dira lotesleak, baina ez administrazioarentzat, hura kontratu‑harreman horretatik kanpo dagoen hirugarren bat baita eta administrazioaren jardunak zergen arloan indarrean dagoen araudia ren araberakoa izan behar du. Hori dela eta, administrazioak zerga arauak zergapeko gisa zergaren subjektu pasibo bezala definitzen duenari igorri behar dio.\nZergen arloko araudia ren konplexutasunak sustatzen du pertsonek aitorpenak osatzeko zerbitzuak erabiltzea, araudia ezezaguna zaielako neurri handi edo txiki batean.


Makillajea kentzeko toailatxoak, haurtxoentzako toailatxo bustiak, toailatxo busti bakunak - Lantian Bishui\n% 99,9 birusa hiltzea\nLentilen eta betaurrekoen eskuoihal bustiak\nLenteak eta betaurrekoak garbitzea\nEskuak garbitzeko Gel birusa hiltzeagatik\nProfesionala eta OEM fabrikatzailea\nASTM E2315-16 arauaren arabera\n20 urteko esperientzia Tianjin Lantian Bishui Technology Co., Ltd. 2000. urtean sortu zen. 20 urte ditugu garbiketa bustiaren bilduma ekoizteko.\n2000000 pieza eguneko Eguneroko ekoizpena 2 milioi piezara iristen da. Gure lantegiak 120 langile ditu eta 100.000 graduko arazketa tailerra.\nEspezializatuta gaude toailatxo bustiak, alkoholezko toailatxoak, hegazkineko toailak, lentetako toailatxoak, paperezko eskuoihalak eta otordu paketeak, banbuzko palilloak eta bestelako hornidura aeronautikoak ekoizten eta saltzen. Aldi berean, hainbat toailatxo funtzionaletan zentratzen den enpresa da.\nEhun hezeen fabrikatzaile profesionala Espezializatuta gaude toailatxo bustiak, alkoholezkoak, abiaziozkoak, lenteak, paperezko eskuoihalak, ehun lehorrak eta beste aire konpainia batzuk ekoizten eta saltzen. Aldi berean, hainbat toailatxo funtzionaletan zentratzen den enpresa da.\nGure bezeroak mundu guztian zehar\nKonpainia: United Airlines, Air China, Delta Air Lines, Air Berlin, Kazakhstan Airlines, Kenya Airways, Maldives Airlines, Libyan Airlines, Mongolian Airlines, Mongolian Airlines Group, Arabian Airlines, etab.\nJarri gurekin harremanetan informazio gehiago lortzeko edo hitzordua erreserbatzeko\nProduktu beroak, Web mapa, Pantailako zapiak banaka bilduta, Lentzeko toailatxo onenak, Lenteak Garbitzeko Ehuna, Eguzkitako kremazko toailatxoak,


2 orrialdea – Gurutzetako Salestarrak – Salesianos Cruces\n20 Albuma – 2021-22 – LH 3-4 Agate Deuna\nInstalazio berrien inaugurazioa (0-6 urte)\n2022, 24 urtarrila 2022, 25 urtarrila 0 comment\nUrtarrilaren 19an, eguerdiko 13:00etan, gure eskola Gurutzetako Salestarretako Haur Hezkuntzako instalazio berrien inaugurazio ekitaldia egin zen. Bertan izan ziren ikastetxeko Zuzendaritza Taldea, Haur Hezkuntzako irakasleak eta etapa horretako ikasle batzuk, Gurasoen Elkarteko lehendakaria, Salestarren Kongregazioko Eskolen arduraduna eta Jonatan Martín, Barakaldoko Udalaren ordezkaria. Gurutzetako Salestarretan, instalazioak berriztatzeaz gain, hezkuntza aldetik ere, berrikuntza garatu nahi izan dugu; hezkuntzari eta, ondorioz, gizarteari dagokienez hobekuntza ekartzeko asmoz. “Bihotzetik eta bihotzarekin berritzen”. Berrikuntza jhonek hurbiletik jarraitzen ditu azken hamarkadan zientzia enpirikoen arloan izandako ezagutzak, bereziki neurozientzian, eta, aldi berean, etorkizunari begira errotzen da salestarren tradizioan. Garai berrietara eta…\n18. albuma – LH 4 Lekeitio\n2022, 11 urtarrila 2022, 3 martxoa 0 comment\n17. albuma – 2021-2022 – DBH Basatxu kantaldia XXI\n2022, 11 urtarrila 2022, 11 urtarrila 0 comment\n13. albuma – 2021-2022 – HE patioa eta Olentzero


42 milioiko superabita Gizarte Segurantzan martxoaren 31n - Ekonomiaren KZ\n42 milioiko superabita Gizarte Segurantzan martxoaren 31n\nGizarte Segurantzak 42 milioi euroko saldo positiboa izan zuen martxoaren 31ra arte, eta aurreko urteko aldi berean 628,6 milioi euroko defizita izan zuen, Gizarteratze, Gizarte Segurantza eta Migrazio Ministerioak atzo argitaratutako datuen arabera. Gizarte Segurantzak azaldu duenez, saldo positibo horrek gizarte-kotizazioen % 6,4ko igoerari erantzuten dio, “Enpleguaren dinamismoari esker”.\n42 milioi euro horiek 40.183,3 milioi euroko diru-sarreren ( % 3,4 igo dira) eta 40.141,3 milioiko gastuen (iazko aldi berean baino % 2,8 gehiago) arteko aldea dira.\nDiru-sarreren guztizko bolumenetik, % 90,5 Gizarte Segurantzako erakunde kudeatzaileei eta zerbitzu komunei dagokie, eta gainerako % 9,5 Gizarte Segurantzarekin lankidetzan diharduten mutuei. Betebeharrei dagokienez, % 91 erakunde kudeatzaileek eta zerbitzu komunek aitortu dute, eta % 8,9 Gizarte Segurantzarekin lankidetzan diharduten mutuek.\nKutxari dagokionez, sistemaren bilketa likidoa 39.317,9 milioira iritsi zen martxora arte, hau da, % 3,9ko gehikuntza. Bestalde, ordainketek % 1,8 egin dute gora, 40.059,7 milioira arte. Kotizazioengatiko diru-sarrerak % 6,4 igo ziren urte batetik bestera martxoan, 34.245,3 milioiraino, landunen kotizazioengatiko bilketa % 7,8 handitu ondoren, eta langabeen kotizazioak % 11,2 jaitsi ondoren (267,6 milioi).\n← Euskadi, garaile Horizon 2020 programan\nToken ez-suntsikorrek BEZa tasa orokorrean kotizatuko dute →\n2021-10-14 2021-10-14 Libe García Kandina\n2022-01-21 2022-01-21 Ane Soriano


Euskal kulturak eremu euskaldunetan duen pisuaz mahai ingurua izango da asteartean Azpeitian\nOier Arantzabal, Lander Arretxea, Ane Bastida eta Miren Gorrotxategi ariko dira hizketan, 19:00etatik aurrera, Sanagustin kulturgunean. Kulturaz kooperatibak, AEK-k eta Natul euskara taldeak antolatu du solasaldia, Korrika Kulturalaren barruan.\nEuskarazko kulturaren kontsumoa eta erreferentzialtasuna eremu euskaldunetan mahai ingurua izango da datorren asteartean, martxoaren 21ean, Sanagustin kulturgunean, 19:00etatik aurrera. Oier Aranzabal kultur kudeatzaile, musikari eta kazetaria, Lander Arretxea komunikazioan aditua, Ane Bastida musikaria eta Miren Gorrotxategi idazlea ariko dira hizketan, eta, hain zuzen, Gorrotxategi arduratuko da gaiak eta egoerak jartzeaz.\nKulturaz kooperatibak, AEK-k eta Natul euskara taldeak antolatu dute solasaldia, Korrika Kulturalaren barruan. Antolatzaileek azaldu dutenez, Korrika Kulturalak ahalegina egiten du, Korrikaren aitzakiapean, “ikusgarritasuna emateko euskarazko kulturari, haren kontsumoari eta errefentzialtasunari”. Haien arabera, Azpeitiko euskarazko kultur eskaintza “oparoa” da, eta ikusgarritasuna “agerikoa”. Gai horri tiraka, kultur kontsumitzaileen perfilaz, transmisioaren garrantziaz, hizkuntza gutxituen aukerez, euskaldunen hautuez eta halako gaiez hitz egingo dute hizlariek.\nAuzoko festez gozatzen ari dira Anibarko Portuan


Erdi Aroko lirika eta narratiba - hiru Presentacion - Urrutiko Lanbide Heziketako Institutua\nErdi Aroko lirika eta narratibaLa lírica medieval. La narrativa medieval\nErdi Aroko lirika eta narratiba/\nHasieran, literatura beti agertu da bertsotan paratua. Horrek erraztu egiten zituen kantua eta errezitazioa, ezinbestekoa dena obra bat entzule eskolagabeen artean zabaltzeko. Beraz, Erdi Aroan bi generoak bertsotan idatziko dira, baina narratiba berehala baliatuko da prosako testuez.\nErdi Aroko tarte zabalenean, kultura idatzia klerikoen esku egon zen batez ere, eta latin hutsez idazten zen. Herri xeheak, ordea, Europako hizkuntza berriez kantatzen zituen bere abesti xumeak, gai nagusitzat jaia, maitasuna eta lana zituela. Poesia horren adibide gehienak galduta daude, egileak herrikoak eta ezezagunak zirelako. Dena den, aleren bat edo beste iritsi zaigu, batez ere Iberiar penintsulan (3. gaia ikusi).\nPoesia probentzala edo trobadore poesia\nHerri hizkuntzei dagokienez, maila jasoko poesia lirikoa probentzeraz egin zen lehenbizikoz. Eskola hori Frantziako hegoaldean sortu zen XII. mendearen hasieran, eta bere eraginez antzeko literatura agertu zen Europako beste hizkuntza batzuetan, batez ere frantsesez, katalanez, galego-portugesez (cantigas) eta alemaneraz (minnesang).\nKonposizio berri horiek berezko ezaugarri nabarmenak zituzten. Egileak, trobadoreak, ezagunak ziren, eta musikaz lagunduta zabaltzen zituzten. Juglareen antzekoak ziren, jantziagoak eta itzal handiagokoak, ordea, baina ez ziren klerikoak. Haien artean nobleak zein plebeioak zeuden.\nGaiei dagokienez, ondoko azpigeneroak bereizten ziren:\nCanso: maitasun poesia, literatur maila jasokoa.\nSirventes: poesia satirikoa, elkar zirikatzekoa edo kritika moralak egitekoa.\nPastorela: zaldun baten eta neska artzain eder baten elkar topatzea kontatzen du.\nTenso: bi poetaren arteko eztabaida.\nTrobadoreen entzule gehienak aristokratak ziren, gero eta finagoak eta gerrarako grina gutxiagokoak. Haientzat, trobadoreek ereduzko maitasun-ideal bat osatu zuten, maitasun adeitsua delakoa, Andreas Capellanusen Sobre el amor obran jasotakoa (XII. mendea).\nEredu horren bidez feudalismoa maitasun harremanetara egokitu zen. Jauna andre bat zen, noblea eta ezkondua. Poeta, haren morroi eta zerbitzari zintzoa, isilean erabat maiteminduta zegoen berarekin. Bere maitea lortu ezinik, maiteminduak sufritu egiten zuen, baina baita bere burua araztu ere.\nErdi Aroko narratiba\nNobela adeitsua edo abenturazkoa\nErdi Aroaren amaieran, epika bazter geratu zenean, zaldunen inguruko gaiak nobeletan iraun zuen. Gesta kantuak ez bezala, genero berria irakurtzekoa zen. Horregatik ere, narrazioa konplexuagoa zen, eta egileak ezagunak eta jantziagoak.\nGiro feudaleko gerrarien eta armaden ordez, protagonista zaldun ibiltaria da, beti abentura miragarrien bila. Ahulen alde azaltzen da, erraldoien eta munstroen kontrako borrokan, fantasiazko inguru geografiko baten barnean. Maitasunak ere berebiziko garrantzia du, trobadoreen maitasun adeitsuaren ildotik.\nGeneroaren aitzindaria Chretien de Troyes izan zen, XII. mendearen bigarren erdian. Bere obrak laburrak ziren, oraindik zortzi silabako lerroez osatuak; adibidez Erec y Enid, Lancelot o El caballero de la carreta, Perceval o El cuento del Grial. Haiekin finkatu zen «Bretainiako gaia» delakoa zaldun literaturaren eredu gisa, hots, Arturo erregea eta Mahai Biribileko zaldunen ibilerak Grial Sainduaren bila.\nHarrezkero bigarren mailan geratu ziren XIII. mendeko beste nobela batzuk, bertsotan eginak eta Antzinaroko pertsonaietan oinarrituak. Era berean, bere egin zituen Tristan eta Isoldaren maitasun tragikoa lantzen zuten nobelak. Aipatzekoa da, bestalde, Maria Frantziakoa emakume poeta, zaldun kontakizun laburren egilea.\nOrdura arte, prosa soilik erabiltzen zen historiografian edo zientzia liburuetan; XIII. mendean lehenbizikoz agertu ziren prosaz idatzitako elezahar arturikoak: frantsesezko Lancelot-Graal luzea edo Gottfried von Strassburgen Tristán alemaniarra, kasu. Haien ondoren ugariak izango ziren frantsesezko eta probentzerazko zaldun nobelak eta abenturazkoak. Espainiari dagokionez, korronte horretakoak dira La Gran conquista de Ultramar eta El caballero Zifar, biak XIV. mendekoak.\nBeste lan aipagarri batzuk\nRoman de Renart (XII-XIII m.): poema sorta honetan epika eta nobela adeitsua barregarri ageri ziren; protagonista Renart da (azeria), gizakien gizartea imitatzen duen animalien gizarte batean.\nRoman de la Rose: poema luze honek, hogei mila lerrotik gorakoak, arrakasta handia lortu zuen XIV. eta XV. mendeetan. Lehen zatia (lau mila lerro inguru) Guillaume de Lorrisek idatzi zuen 1225. urte aldera; maitasun adeitsuaren alegoria moduko bat da (gazte bat lorategi batean sartu eta Arrosarekin maitemintzen da). Beste zatia -saiakera kutsu nabariagokoa eta interes gutxiagokoa- Jean de Meungek idatzi zuen berrogei urte geroago.\nLanzarote del Lago obrako miniatura bat, 1490eko argitaraldi batean (Parisko Liburutegi Nazionala). Arturo erregea Cameloteko hirian sartzen.


Urteurren xumea baino polita ospatu du AGAKOk - Mondraberri\nUrteurren xumea baino polita ospatu du AGAKOk\nIbai Trebiño / 2017-04-02\nArrasateko Gazte Alternatiboen Kofradia Antolatuak (AGAKO) bere 26. urteurreneko jaia ospatu zuen atzo. Goizeko azokarekin hasita, ekimen ugari izan ziren egun osoan zehar eta gaueko jaialdiak itxiera eman zion egunari.\nBazkariak 40 bat lagun bildu zituen, "espero baino gutxiago" AGAKO kideen esanetan. Halere, giro bikaina izan zen eta porru-patata zein arroza dastatu zuten bertara gerturatu zirenak. Legazpiko Erein eta Arrasate-Aretxabaletako Jusus Kraist taldeek zuzenekoa eman zuten bazkal ondoren eta giro bikaina sortu zuten ere.\nArratsaldean poteoari ekin zioten gaztetxeroek eta 22:30etan kontzertuen txanda heldu zen; Ziribulio Sound, Bad Sound System eta DJ Miau taldeen kontzertu bateratuak Arrasateko gazteria bildu zuen, egunari merezi zuen agur handia emanez.


Udalak hainbat ekintza antolatu ditu emakumeen aurkako indarkeriaren amaiera aldarrikatzeko - Azkoitiko Udala\nHelburu horrekin bat egin du Udalak eta “Sexismoaren hariak eten!” izenburupean, kanpaina bat jarri du martxan. Etxean, lanean, kalean edota aisialdian ematen diren diskriminazio egoerei aurre egitea da nahia, eta horretarako eskoletan eta hainbat gunetan banatuko den eskuorri bat landu da. Azaroaren 25aren bueltako ekimena da, datozen egunetan burutuko diren beste hainbat jarduerekin batera.\n“Tristea da baina indarkeria matxista salatzen jarraitu beharra daukagu, kasuak ez direlako amaitzen. Emakume guztiak izan gaitezke biktima, edozein dela ere gure adina, posizio soziala edota jaioterria. Prebentzioan eta sentsibilizazioan lanean jarraitu behar dugu ankerkeria honi amaiera ematen saiatzeko”, dio Mertxe Zubillaga Berdintasun zinegotziak.\nTximeleten banaketa, erakusketa eta tailerrak\nAurten bada beste alderdi bat ere azpimarratu nahi dena eta da indarkeria bikarioa. Euskadin biktima diren hamar emakumetatik seik adin txikiko seme-alabak dituzte eta ondorioz, haiek ere biktima bihurtzen dira. Krudelkeria hori salatzeko, Berdintasun arloaren eskutik, trikotatutako tximeletak banatuko dira hilaren 25ean, salaketaren sinbolo gisa. Eskoletan ere tximeletak egingo dituzte.\nHalaber, Etxe Beltz Jauregiko erakusketa aretoan erakusketa jarriko da eta bertan Emakumeak Ahalduntzeko Ikastaroetan egindako lanak egongo dira ikusgai, xilografian eta trikotatzen egin dituzten lanak, hain zuzen. Erakusketa azaroaren 22tik 26ra bisitatu ahalko da 17:30etik 19:30era bitartean.\nEgitaraua osatzeko hiru tailer antolatu dira Malen Etxea elkartearen eskutik: “Mindfulness. Sentitu eta bizi hemen eta orain”, “Aldaketei aurre egiten eta amets berriak eraikitzen” eta “Jabekuntzarako antzerkia” dira tailerrak. Elkargunean izango dira azaroaren 21ean eta 28an eta abenduaren 5ean. Izen-ematea ondorengo helbide eta telefonoetan egin daiteke: berdintasuna@azkoitia.eus - 943 54 20 14\ncontacto@malenetxea.org – 653 72 91 17


Ganba-entsalada aguakatearekin eta koktel-saltsarekin | Consumer\n200 g de aguakateak\n1 ud de tomate naturalak\n250 g de ganba\n40 g de ketchupa\nLaranja-zukuzko tantatxo batzuk\nKoñaka tanta batzuk\nEgosi ganbak 2 minutuz, kendu eta beste 2 minutuz uretan azkar hoztu. Hoztu ondoren, zuritu eta gorde.\nMoztu xerrak xerratan eta ondu oliba-olio pixka batekin. Garbitu letxugak eta tomateak, moztu eta gorde. Zuritu mandarina eta moztu goak.\nPlateraren hondoan, jarri letxuga olioz eta ozpinez gozoki, eta gehitu aguakatea eta ganba handiak. Bota olio tanta batzuk eta bota ezkatatan gainetik. Amaitzeko, apaindu mandarina-sorta, tipulina eta koktel-saltsa. Maionesa eta kétchupa nahasten dira. Laranja, koñac eta gatz tanta batzuk gehitu.\nGantza 35g 50%


"Pikadero" euskarazko filmak (ere) egin du bere tokia • ZUZEU\nUztailaren 23ko “Asier Altunaren “Amama” filma, Zinemaldiko lehia nagusian” sarreran pozik agertu ginen bigarren urtez jarraian euskarazko film bat Donostiako Sail Ofizialean izango genuelako, iragan urtean bidea zabaldu zuen Garaño eta Goenagaren “Loreak” filmari segida emanez.\nEta gaur, irailaren 18tik 26ra bitarte ospatuko den 63. Zinemaldian proiektatuko den beste film euskaldun bat aurkeztera gatoz, Zuzendari Berriak sailean izango den “Pikadero”:\nIrune Gurtubai bizkaitarrak ekoiztu eta Ben Sharrock eskoziarrak zuzendu duen lana da “Pikadero”, bikote gazte baten harremanean sortu den krisia panntailaratzen duena. Gidoia zuzendari eskoziarrak idatzi zuen ingelesez, eta Euskal Herrian girotua dagoenez, euskarara ekarri zuten gero. “Dirurik ez duen bikote batek arazo larriak izango ditu gurasoen etxean ezkontza-eginbideak betetzeko. Zailtasun horiek kolokan jarriko dute amiltzen ari den ekonomiatik askatzen saiatzen ari den amodio-historia bat”. Barbara Goenaga eta Joseba Usabiaga ditu protagonista euskarazko filmak.\n“Pikadero” Zuzendari Berriak sailean proiektatuko da Zinemaldian, beste hamabi filmekin batera. Oso jatorri ezberdinetakoak diren arren -latinoak eta Europa ekialdekoak daude- tartean, baita Israel edo Hego Koreakoak ere-, gai nagusi bat gailentzen da saileko filmetan, “beren tokia egin nahian dabiltzan gazte gatazkatsuena; aurrera egitea oso nekeza baitute“. Asko, “Pikadero” tartean, herrialde ezberdinen arteko elkarlanean burutu dira, zinemagintzan gero eta ohikoagoa dena, Zinemaldiko zuzendari Rebordinosek, Zuzendari Berriak sailaren aurkezpenean, adierazi zuenez.\nLuzea bihurtu baino lehen “Patata tortilla” izeneko film labur bat izan zen “Pikadero” -edo hobeto esanda, azken honen bertsio labur bat egin zuten-, britainiar Bafta sari entzutetsuetatik bi eskuratu zituena, talentu berrien atalean, Gidoi Onenari eta Drama Oneari sariak.\nZuzendari Berriak sailak zinemagile hasiberrien lanak erakusten ditu, zinemagileen lehen edo bigarren filmak direnak. Zinemagintzan tokitxo bat egin nahi duten sortzaileei bidea ematea baitu helburu; hauxe da Gurtubai eta Sharrock-en nahia, hain zuzen ere.\nZuzendari Berriak Saila (Donostiako Zinemaldia):\n“After Eden” Hans Christian Berger (Kanada)\n“Barash” Michal Vinik (Israel)\n“Einer Von Uns” (One of us) Stephan Richter (Austria)\n“Granny´s Dancing On the Table” Hanna Sköld (Suedia-Danimarka)\n“Iona” Scott Graham (Britainia Handia-Alemania)\n“Jajda” (Thirst) Tsotsorkova Svetla (Bulgaria)\n“Le Nouveau” (The New Kid) Rudi Rosenberg (Frantzia)\n“Parasol” Valéry Rosier (Belgika)\n“Paula” Eugenio Canevari (Argentina-Espainia)\n“Pikadero” Ben Sharrock (Euskal Herria-Britainia Handia)\n“Rodinny Film” (Family Film) Olmo Omerzu (Txekia-Alemania-Eslovenia-Frantzia -Eslovakia)\n“Stay With Me” Jinwoo Rhee (Hego Korea)\n“Vida sexual de las plantas” Sebastián Brahm (Txile)\n"Pikadero", Donostiako Zinemaldia, euskarazko zinema, Irune Gurtubai eta Ben Sharrock, Zuzendari Berriak


Gominolak: azukrea eta aditiboak, funtsez: Maiz kontsumitzea, gizentasun eta kariesaren eragile [3tik 1. orria] | Aldizkaria | EROSKI CONSUMER\nGominolak: azukrea eta aditiboak, funtsez: Maiz kontsumitzea, gizentasun eta kariesaren eragile\nLau markatako eta prezio bereko (0,72 euro ehun gramoko) zortzi gominola lagin aztertu dira oraingoan (kola botilak, melokotoiak, marrazoak, frutatxoak, gutiziak, dulcipica marrubizkoak, gomatxoak eta masustak)\nHaurrentzako gominolak gozogintzako produktuak dira, hainbat tamaina eta itxurekin agertzen direnak eta, aditibo mordoari esker, kolorez eta usainez apaintzen den azukre hutsez osaturiko ore trinko samarra dute oinarri. Mantenugai ugariena karbohidrato soilak dituzte: glukosa, sakarosa eta fruktosa guztirako pisuaren %70 edo %80raino iristen dira. Gominolen proteina-proportzio ohikoena %5-%6koa izaten bada ere, azterketako lagin batek %7 eta besteak %1,5 baizik ez zuen. Proteina, batik bat, gelatina gisa agertzen da eta produktu honek bere-berezkoa duen goma-ukitua ematen dio. Gantzak, berriz, nekez iristen dira %1era. Ur edukia %14 baino txikiagoa zen gure laginetan eta, areago, bakarren batean %5etik %8ra bitartean zebilen. Bukatzeko, energi ekarpena 320 - 360 kaloria 100 gramoko da, hots, nutrizio alorretik ia inongo baliorik ez duen (beraz, kontsumitzeko premiarik ez dugun) produktu honetan, handiegia inondik ere.\nGominolak maiz jatea gizentasun eta kariesen eragile izan daiteke: ahoan dauzkagun bakterio jakin batzuek produktua ahoratu eta hogei bat minutuan azukre mota bat (sakarosa, batik bat) azido bihurtzen dituzte; azidook listuarekin eta jan partikulekin nahasita, esmalteari atxiki eta erasotzen dion geruza kaltegarria osatzen dute. Honelako eta bestelako litxarreriak -are gutxi-gutxi- kontsumitu ondoren, hortzak eskuilatu behar izaten dira, ahotik azukre-kondarrak suntsitzeko. Kariesa nozitzeko arriskua ez da larritzen kontsumitu dugun azukre kopuruaren araberakoa, maiztasunaren araberakoa baizik.\nGominola, batik bat, azukre soilek (glukosa, fruktosa eta sakarosa) osatua dagoenez, azkar asko asimilatzen ditu organismoak. Azukre horiek, metabolizatzean, glukosa bihurtu, gure hesteak irentsi eta hortik gibelera igaroko da. Bertan glukogeno bilakatu eta energi erreserba gisa (gibelean 100 gramo eta giharretan 200 gramo, gehienez ere) metatuko dugu. Azukre kopuruak glukogenoaren metaketa-muga horiek gaindituz gero, odoletako gehiegizko glukosa ehun adiposoan gantz gisa bilduko da, epe luzerako energi erreserba, alegia. Haurtzaroko gizentasuna ez da batere mesedegarria, garai horretantxe eta energia irenstearekin loturik, gantz ehun horren zelula kopuruaren gehikuntza gertatzen delako. Gantz zelulen ugalketa handia bada, atzera nekez ekar genezakeen gizentasunaren hastapena izango genuke hor: pisu gehikuntza hori orekatzeko kalorien murrizketa eragin beharko genuke eta horrek, aldi berean, nerabearen hazkuntzan eragin kaltegarriak izan litzake.\nGominola gehientsuenetan, gelatina gisa agertzen da proteina eta aminoazidoen osaera osagabekoa du bereizgarri nagusia, ez baikaitu premiazko batzuen (metionina, lisina eta triptofanoa) gutxieneko kopuruaz hornitzen. Gominola, beraz, ezin dezakegu proteina ekarletzat jo.\nHitz gutxitan gogora dezagun, gominolak energi ekarpen handia, kalitate urriko proteina urri, mineral gutxi-gutxi eta bitaminarik bat ere eskaintzen ez digunez, ez lukeela gure ohiko elikabidearen osagai izan beharko. Kontu horri buruzko arauteriarik ez badago ere, tamaina handienekoak haur txikientzat arriskutsuak dira: ukitu gomatsukoak direlarik, nekez murtxikatzen dira: horren erruz, kontrako eztarritik abiatu eta asfixia ere eragin izan dute behin baino gehiagotan.\nEtiketan irregulartasun ugari hauteman dira. Roypas frutatxoak laginak bakarrik betetzen du araua: saltzeko izendapena, osagaien zerrenda, lotea eta kontserbatzeko era dira okerren adierazitako datuak beste laginetan.\nProduktu honek nutrizio alderditik ia baliorik ez izateak eta maiz kontsumitzeak eragiten dituen kalteak (gizentasuna eta kariesa) kontuan izaki, nahiago izan dugu kalitate eta prezioaren arteko erlazio egokirik ez aukeratzea.\nNola egiten diren\nEra guztietako gominolak biltzeko unean, fabrikatzaile gehientsuek bilgarri berbera baliatzen dute. Fini (kola botilak, marrazoak eta melokotoiak) eta Vidal (dulcipica marrubizkoak eta gomatxoak) laginek hainbat izendapen eta osagaien zerrenda agertzen dituzte, beste hainbat gominola mota adierazita: beraz, ezin dezakegu jakin produktuaren izenik, ezta gominola jakin batek nolako osagarriak dituen ere. Roypas (frutatxoak eta gutiziak) eta Dulciora (masustak) laginen bilgarriak osagaien zerrenda bakarra du, hots: azukrea, glukosa siropa, jelifikatzaileak, ura, gelatina (Roypas frutatxoak eta Dulciora), almidoi eraldatua (Roypas frutatxoak), dextrosa (Roypas gutiziak), azidulatzaileak, lurrinak eta koloratzaileak. Dulciora masustek, datu horiez gainera, azaleko geruzaren osagaiak ere agertzen dituzte: landarezko olioa, erle ezkoa eta karnauba ezkoa. Nolanahi ere, azterturiko zortzietatik osagaien berri hiruk bakarrik ematen duten arren, azukrea da denen osagai behinena, ondoren gelatina eta aditiboak datozkiola.\nGominolen gaia osatzeko unean, azukrea, glukosa siropa eta aditiboak nahasi, berotu eta moldetan sartzen dira, oreak azken itxura hori har dezan. Ondoren, hoztu egiten da, gogortu arte. Solido bihurtutakoan, gominolak eskuilatu egingo dira, gehiegizko ore pusketak kentzeko; pusketa horiek berriro berotu eta gominola bihurtuko dira hurrengo beroketan.\nGominola aditibo ugariko produktua da. Hona hemen ohikoenak: lurrinak, koloratzaileak, azidulatzaileak eta jelifikatzaileak. Lurrinek usain eta zaporea ematen diote lehengaiari; azidulatzaileak, berriz, usainkari edota kontserbakari gisa erabiltzen dituzte. Etiketen arabera, baliatzen diren azidulatzaileetako batzuk azido zitrikoa, azido laktikoa, azido malikoa eta azido tartarikoa dira. Orea epeltzean, jelifikatzaileek jele ukitua moldatzen dute; gehien baliatutakoak agar-agar, almidoi eraldatua eta pektinak dira. Koloratzaileek, noski, lehengaiak (azukrea eta glukosa siropa, biak ere kolorgeak) kolorez janzten dute orea: tartrazina (E-102), kinoleina-horia (E-104), hori laranjatua (E-110), azorrubina (E-122), kukurutx-gorria (E-124), allura-gorria (E-129) eta patente-urdina (E-131) dira laginek agertu dituztenak. Bilgarrietan adierazitako koloratzaileen zerrendak ere ez datoz bat barruan dauden produktuekin, litxarrerien osotasunarekin baino. Dulciora masustak eta Roypas frutatxoak laginek bakarrik dute "koloratzaileak, produktuaren arabera" eta "balizko koloratzaileak" espainol hutsezko adierazpenak. Baliaturiko koloratzaile guztiak artifizialak dira, baina Arauak baimenduta daude. Aipatutako horiek konbinatuz lortzen dira gominolek erakusten dituzten kolore guztiak. Zazpi koloratzaileetako bost azoikoak dira (tartrazina, hori laranjatua, azorrubina, kukurutx-gorria eta allura-gorria). Horietako batzuei, izan ere, haurren jokamoldean trastornoak eta alergiak sortaraztea egozten zaizkie. Tartrazinak (E-102), esate baterako, erreakzio kaltegarriak sortaraz ditzake (alergia ez larriak eta larruazalean edo arnasketan nolabaiteko sintomak) pertsona asmatikoengan eta aspirinaren aurkako alergia duten gizakien %10engan. Horrelako aditiboa daukate Roypas markako frutatxoek eta gutiziek. Zortzi laginetatik, Fini markako kola botilak dira koloratzaile azoikorik ez daukaten bakarrak.\nEtiketak ez daude zuzen\nFabrikatzaile batzuek hainbat gominola mota desberdin film berberean biltzen dute, bertan, fabrikatzen dituzten produktu guztien osagaien zerrendak adierazten dituztelarik. Bilgarrian dagoen produktuari berariazko izenik eta berariazko osagaien zerrendarik ezarri ez diotenez, Araua urratzen ari dira. Zortzi laginetatik bost, nahasgarri gertatzen dira: Fini (kola botilak, melokotoiak eta marrazoak) eta Vidal (dulcipica marrubizkoak eta gomatxoak) laginek kasuan kasurako izen eta osagaien zerrendak agertzen dituzte; Roypas (gutiziak) laginak, berriz, osagaien zerrenda bakarra agertzen du, baina produktuaren izenik ez du adierazten, Araua urratuz. Dulciora (masustak) laginak ez du adierazten pisu garbirik, ez loterik ere; Roypas (gutiziak) laginak, azkenik, loteari dagokionez, bi adierazpen erakusten ditu.\nKontserbatzeko modua Dulciora (masustak), Vidal (dulcipica marrubizkoak eta gomatxoak) eta Roypas (frutatxoak) laginek bakarrik adierazten dute. Fini (kola botilak, melokotoiak eta marrazoak) eta Roypas (gutiziak) ez dute datu hori ematen, Araua urratuta. Kontsumitzeko data egokiena produktu honetan adieraztea derrigorrezkoa ez den arren, Vidal (dulcipica marrubizkoak eta gomatxoak), Dulciora (masustak) eta Roypas (frutatxoak) laginek adierazi egin dute: eskertzeko jokaera da hori. Beste horrenbeste gertatzen da gune berdearekin (birzikla daitezkeen ontziek daramatena) Fini eta Vidal laginetan. Lagin bakar batek ez dakar nutrizioari buruzko informaziorik: datu hori jartzea ez da nahitaezkoa, baina komeni izaten da osagaien berri jakitea.\nRoypas (frutatxoak) laginaren etiketa da zortzietan zuzen dagoen bakarra. Okerrena Fini markak agertzen du: saltzeko izena eta osagaien zerrenda modu nahasgarrian erakusteaz gainera, kontserbatzeko modua ez du adierazten.\nAutozerbitzu erregimenean merkaturatzen badira, hurrengo baldintzak bete behar dira: etiketako informazioa azken salmenta amaitu arte mantendu beharko du saltzaileak; produktua erakusleihoetan edo ongi babesturiko ontzietan agertu beharko da; ontzi horietan produktuaren izena, osagaien zerrenda eta fabrikatzailea edo ontziratzailea argi eta garbi eta era ezabaezinean azaldu behar dira. Salmenta saltzaileak egin behar du, den-denetan behar bezalako tresnak (pintzak, palatxoak, etab.) baliatuz.\n[1. orria] Maiz kontsumitzea, gizentasun eta kariesaren eragile


8/2016 Legea, ekainaren 2koa, Jaurlaritzari buruzko ekainaren 30eko 7/1981 Legea aldatzekoa\nArgitalpena: EHAA, 2016/06/08, 108. zk. eta EAO, 2016/06/23, 151. zk.\n2016ko ekainaren 8a, 108. zenbakia\nEusko Legebiltzarrak 8/2016 Legea, ekainaren 2koa, Jaurlaritzari buruzko ekainaren 30eko 7/1981 Legea aldatzekoa onartu duela jakinarazten zaie Euskadiko herritar guztiei.\nLegeen zein erregelamendu-arauen aurreproiektuak behin-behineko dokumentuak dira, eta aurreproiektuok aldatu egin daitezke Eusko Legebiltzarrera igorri aurretik; hala ere, informazio beharrezkoa eta oso baliagarria da legebiltzar-lana betetzeko.\nProposatzen den aldaketa funtsezkoa da gardentasun egoki baterako; baina, horretaz gain, beharrezkoa da legebiltzar-taldeetatik Gobernua sustatzeko eta kontrolatzeko egin beharreko lana hobetzerakoan.\n1. artikulua.– Jaurlaritzari buruzko ekainaren 30eko 7/1981 Legearen 56. artikuluari 1. apartatu berria gehitzen zaio, honela idatzita:\n«1.– Jaurlaritzak, Aholku Batzorde Juridikoari igorri behar zaizkion lege-aurreproiektuak eta dekretu-proiektuak egiteko hasierako fasean, xedapenaren testua bakarrik igorriko dio Eusko Legebiltzarrari, behin prozedura hasteko agindua eman duen organoaren aldez aurreko onespena izanda».\n2. artikulua.– Jaurlaritzari buruzko ekainaren 30eko 7/1981 Legearen 56. artikuluari 2. apartatu berria gehitzen zaio, honela idatzita:\n«2.– Era berean, Aholku Batzorde Juridikoari igortzen zaion dokumentazio bera, aldi berean, Eusko Legebiltzarrari ere igorriko zaio, legebiltzar-taldeek dokumentazio hori ezagut dezaten».\nJaurlaritzari buruzko ekainaren 30eko 7/1981 Legearen 56. artikuluaren egungo paragrafo bakarra artikulu horren 3. apartatu berria izango da aurrerantzean.\n3. artikulua.– Jaurlaritzari buruzko ekainaren 30eko 7/1981 Legearen 57. artikuluaren 1. apartatua aldatzen da, idazkera honekin:\n«1.– Eusko Legebiltzarrari aurkezten zaizkion lege-proiektuekin batera, Aholku Batzorde Juridikoaren txostena ere igorriko da eta, halakorik bada, txosten horretara egokitzeko oroitidazkia».\nAurreko artikuluek ukitzen dituzten eta, lege-aldaketa hau indarrean sartzean, Eusko Jaurlaritzaren aldetik tramitazioan dauden izaera orokorreko xedapenei dagokienez, bidalketa bakar bat egingo zaio Legebiltzarrari gehienez ere hiru hileko epean, hartan jasoz aurreko artikuluetan aipatutako dokumentazio guztia.\nVitoria-Gasteiz, 2016ko ekainaren 2a.


Akonpainatzea – Funeraria Virgen Blanca\nZu hemen zaude: Home1 / Instalazioak2 / Akonpainatzea\nMaite duzun pertsona baten heriotza bizipen traumatikoa izan ohi da. Halako min sakon baten aurrean, senide eta lagunen ondoan aurkitzen dugu kontsolamendua. Galerara egokitzeko, agur-errituak burutzen ditugu, gertuko baten heriotza komunitatean ere bizi delako, ezbairik gabe.\nGure instalazioetan, euren mina partekatzera etortzen diren senide eta lagunak arretaz eta txeraz hartuak izango dira. Kudeatzaile pertsonal bat izango duzu uneoro eskura, Virgen Blanca Ehorzketarekin harremanaz arduratuko dena, zure edonolako behar eta eskakizunetarako:\nInformazioa ematea eta garraioa bideratzea, taxi erreserba.\nOstalaritza establezimenduetan zuretzako erreserbak kudeatzea.\nCoffee break edo luntxa tanatorioan bertan.\nJanari eta edarien etengabeko vending zerbitzua.\nWIFI konexioa tanatorio osoan.\nErabilera publikoko instalazio informatikoa, Interneterako konexioarekin.


Brasil eta Euskadi artean banatu dira Donostiako Zinemaldiko aurtengo sariak - - Kronika.eus\nBrasil eta Euskadi artean banatu dira Donostiako Zinemaldiko aurtengo sariak\nAmaia Garcia Gonzalez 2019-10-01 02:00\nJon Garaño, Jose Mari Goenaga eta Aitor Arregik zuzendutako La Trinchera Infinita filmak bi sari jaso zituen epaimahai ofizialaren esku (zuzendari onenaren saria eta gidoi onenaren saria) eta guztira sei sari jaso dituzte jaialdian. Rio de Janeiroko fabela baten bizitza erakusten duen Pacificado filmak aldiz, 3 sari jaso zituen, besteak beste, hain preziatua den Urrezko Maskorra.\nAurten ere, kritika eta epaimahaia ez dira ados egon Donostiako Zinemaldian. Kritikak La Trinchera Infinita pelikula saritu du FIPRESCI sariaren eta Feroz sariaren bitartez. Euskal produkzioa izanik ere, Andaluziako istorio bat kontatzen digu film honek. Gerra Zibilean Higinio bere etxean ezkutatu zen eta 30 urte eman zituen horrela, frankismoak amnistia legea egin zuen arte. Jon Garaño, Jose Mari Goenaga eta Aitor Arregik gazteleraz lehen aldiz egin duten filma da eta zinemaldiko arrakasta hau, hurrengo hilabeteetan izango dutenaren hasiera dela esan daiteke. Kalitate handiko filma egin dute eta filma, areto komertzialetan, urriaren 31n estreinatuko da. Goya eta Feroz sarietan gogokoenen artean egongo den pelikula dela argi dago.\nPacificado izan da Urrezko Maskorra jaso duen filma. Horretaz gain, gizonezko aktore onenaren Zilarrezko Maskorra eta argazki onenaren Epaimahaiaren Saria jaso du ere. Paxton Winters zuzendariak fabela baten bihotzera eraman gaitu film honen bitartez, zehazki, Rio de Janeiroko Joku Olinpikoen osteko unera. Lan aparta da honako hau ere, baina ez zegoen faboritoen artean. Harridura handiz jaso zen albiste hau prentsa aretoan, askok uste zutelako Urrezko Maskorra La Trinchera Infinitak jasoko zuela.\nBelen Funesen La hija de un ladrón pelikulan egindako lanarengatik, Greta Fernandez aktore katalanak ere Zilarrezko Maskorra jaso du. Funesen lehen luzemetraian Sara eta bere aitaren erlazioa dugu hizpide. Sara 21 urtetako gaztea da, baina bere gainean ardura asko ditu: bere semea, bere neba eta bere bizitza aurrera atera nahi ditu, baina ez du lan egonkorrik. Film honek Bartzelona inguruko periferian bizi den egoera zaila erakutsiko digu, baina Sararen begietatik. Filma orainaldian kontatua dago eta iraganean gertatu zenari ez zaio erreferentzia egiten. Aktore protagonistak Greta eta Eduard Fernandez aita-alabak dira eta lan honengatik jaso du aktore gazteak hain preziatua den saria.\nSari nagusiez gain, pelikula gehiago egon dira ikusgai Donostian aste honetan. Aipatzekoa da aurten ohitura zahar bat berreskuratu dela Zinemaldian. Ustekabeko filma izan da berritasuna, astean zehar jakin zen Joker izango zela ustekabeko filma, baina jaialdiaren hasieran ez genekien zein pelikula egongo zen ikusgai larunbateko emanaldian. Aukeratutako pelikulak Veneziako zinemaldian Urrezko Lehoia jaso zuen eta Joaquin Phoenixen aktore lana ikaragarria da. Anti heroi bat dugu film honetan, DC Komikietako pertsonaia dena. Jokerra Batmanen arerio historikoa da, baina film honetan ez dugu Batman aurkituko. Gizon traumatizatu baten bizitza ikusiko dugu, bere amarekin bizi da eta pailazo lana ez doakio oso ondo. Fabula aparta da eta sistema kapitalistaren kritika bikaina da. Joker Oscar sarietarako faboritoen artean jarri da eta agian urteko film onenen zerrendan ere egongo da. Ikusteke dago Joaquin Phoenixek Oscar saria jasotzen duen lan honengatik, merezia du eta.\nVeneziako zinemaldian aurkeztu zen beste pelikula bat da Pablo Larrain zuzendari txiletarraren Ema. Estatu Batuetan lan egin ostean, film honen bitartez Larrain Txilera itzultzen da. Valparaisora eramango gaitu zehazki eta bikote gazte baten drama kontatzen digu, reggetoi doinuekin. Ema eta Gastonek, haur bat adoptatu ostean, kustodia galdu egiten dute eta galera horren ondorioak ikusiko ditugu film gogor eta zoro honetan. Larrain Emaren barnera sartuko da eta bere etsipena sentituko dugu pantaila handian. Erlazio konbentzionalak apurtzen ditu pelikulak eta Emaren bitartez, familia eredu desberdina sortuko da protagonisten artean. Zinemaldiko pelikula onenaren artean dagoen lana dela uste dut.\nDonostiako Zinemaldira askotan etorri da Gael Garcia Bernal aktore eta zuzendari mexikarra. Aurten ere lan ugari aurkeztu ditu, besteak beste, Larrainen Ema, Penelope Cruzekin egin duen Wasp Network eta baita berak zuzendari moduan aurkeztu duen Chicuarotes. Azken lan hau zuzendari moduan egin duen bere bigarren lana da eta Mexico DFko auzo ezezagun batera eramango gaitu. Bertan bi gazteren bizitza ikusiko dugu, beren auzotik ateratzeko edozer egiteko prest dauden bi gazte, zehazki. Beraien helburua lortzeko, hainbat ekintza bortitz egin beharko dituzte eta ez dute erraza izango. Indarkeriaz beteriko gizarte bat erakusten digu Garcia Bernalek eta proposamen aski interesgarria aurkeztu zuen Horizontes Latinos sailean.


Irekia Eusko Jaurlaritza - Gobierno Vasco :: Jonan Fernándezek eta Maite Iturbek bakegintzan eta bizikidetzan EITB-k izan beharreko konpromisoak jasotzen dituen hitzarmen bat sinatu dute\nJonan Fernándezek eta Maite Iturbek…\n\nJonan Fernándezek eta Maite Iturbek bakegintzan eta bizikidetzan EITB-k izan beharreko konpromisoak jasotzen dituen hitzarmen bat sinatu dute Iturria: Irekia\n\nLankidetza-hitzarmen hori beste pauso bat da bakea eraikitzeko ereduaren baitan, zeren eredu hori lankidetza publiko eta sozialean oinarritzen da.\nBakearen plana bizikidetzaren normalkuntzan gure gizarteko erreferentziako sektore guztiak egoteko duen funtzioa betetzen ari da.\nBakea eta Bizikidetzarako idazkari Jonan Fernándezek eta EITBko zuzendari nagusi Maite Iturbek lankidetza-hitzarmen bat sinatu dute gaur goizean Bilbon. Lankidetza-hitzarmen horren helburua erakunde publikoak bakeari eta bizikidetzari egin diezaiokeen ekarpena definitzea da. Hitzarmena Eusko Jaurlaritzaren Bake eta Bizikidetza Planeko ekimenen barnean dago eta, zehazki, «Komunikabide publikoen sentsibilizazio soziala eta konpromisoa» aipatzen den ekimenean. Plan horren helburua bizikidetzaren kultura sustatzea da giza duintasunean, giza eskubideetan, printzipio demokratikoetan, biktimekiko solidaritatean eta gatazken biolentziarik gabeko kudeaketan oinarrituta.\nEsparru orokor honetan, bi jarduketa-ardatz nabarmentzen dira. Batetik, komunikazio sozialeko programak diseinatzea, behar den eta ahal den aldizkakotasunarekin. Bestetik, EITBrekin lankidetza-hitzarmen bat sinatzea, erakunde publiko honen konpromisoak definitzeko bakeari eta bizikidetzari egin diezaiokeen ekarpenari dagokionez. Gaur jarduketa-ardatz horietako bigarrena ari gara sinatzen.\nEusko Jaurlaritzaren ustez, gure gizartean adostasun sozialak eta politikoak eragiten dituzten xede etikoek eta demokratikoek komunikabide publikoen erreferentzia-puntua izan behar dute bakearen eta bizikidetzaren gaian. Adostasun soziopolitiko handia duten eskakizun etikoak eta demokratikoak lankidetza-hitzarmen honen oinarrian daude, eta EITBren lehenengo konpromisoa jasotzen duten hiru puntuetan laburbildu daitezke:\n·Indarkeriarik eza. Indarkeriarik ezarekin konprometituta dagoen kontzientzia kolektibo bati laguntzea, terrorismoaren bidegabekeriaren eta jasandako indarkeriaren aurrean.\n·Giza eskubideak. Giza eskubideen defentsari eta biktimen minarekiko solidaritateari laguntzea.\n·Bizikidetza. Bizikidetza integratzailea sustatzen laguntzea eta elkargune sozialaren prozesu bat ahalbidetzen laguntzea.\nBake eta Bizikidetza Plana garatzeko ikuspuntutik EITBrekin sinatutako lankidetza-hitzarmen honek garrantzi handia dauka. Bake eta Bizikidetza Plana interakzio sozialerako nahiz instituzionalerako duen funtzioa betetzen ari da. Plan hori gure gizarteko erreferentziako sektore guztiak bizikidetza normalizatzeko eginkizunean egotea ari baita lortzen. Besteak beste sektore hauek guztiak daude: nazioarteko erakundeak, tokiko erakundeak, unibertsitateak, hezkuntza-unibertsoa, sare asoziatiboa, gazteen alorra, Ertzaintza eta, orain, EITB.\nIV Peace programa medio Ipar Irlandako ordezkaritzak gurera egin zuen bisita zela eta, joan den astean aipatu zen bezala, Eusko Jaurlaritza bakea eraikitzeko eredu berritzailea ari da sustatzen. Eredu berritzaile hori lankidetza publikoan nahiz sozialean oinarritzen baita. Lankidetza-hitzarmen hau eraikuntza horretako beste pauso bat da. Hitzarmen hori eredu egituratu eta sistematizatu bat da eta eredu horrek bizikidetzaren normalkuntzarekin zerikusia duten jarduketa-esparru guztiak hartzen ditu, ETAren osteko etapan. Eredu horrek iragana, oraina eta etorkizuna kudeatzen egiten du lan, herritarren ahaleginen eta ahalegin sozialen elkargunea lortzeko ekimen publikoen eta instituzionalen bidez.\nintervencion_jonan_acuerdo_... behera kargatu (8 MB)\njonan_lankidetza_hitzarmena... behera kargatu (1 MB)\njonan_lankidetza_hitzarmena... 20 MB\nErradikalizazio biolentoaren prebentziorako, Uztartu Programaren ikus-entzunezko materiala aurkeztu du Eusko Jaurlaritzak\nCristina Uriartek eta Maite Iturbek 2016-2019 aldirako EiTBren Kontratu Programa berria sinatu dute


« ¿De quién es esta obra?\nEn agosto de 2013 se anuncia el descubrimiento del ‘planeta rosa’ »\nYitang Zhang, Mathematics\nAzken urteotan baina, Zhang problema baten inguruan lanean aritu da. Joan den apirilean artikulu bat amaitu eta aldizkari batera bidali zuen, orain ohikoa den internet bidezko zabalpena egin barik. Ez zuen edozelango aldizkarira bideratu, ez horixe. Annals of Mathematicsaukeratu zuen, ospe handienetakoa matematikan. Ezohiko epe laburrean jaso zuen onarpena, hilabete eskasean, eta orduantxe berria zabaldu eta testua denen eskura jarri zuen. Berehala hedatu zen notizia adituen artean eta Zenbaki-teoria izeneko matematikaren arloko historian kokatzeko modukoa iritzi zioten. Zer zen hain deigarri? Teorema honetara iritsi zen Zhang: infinitu aldiz gertatzen da zenbaki lehen biren arteko aldea 70 000 000 baino txikiagoa izatea. Baliteke matematikariek miresmenez hartu zuten emaitza horren aurrean irakurleak irrifarre maltzurra egitea –txantxetan ari naizelakoan–, edo amorruz hartzea –adar jotzen ari natzaiolakoan–: Matematikariek 2ko aldea nahiko luketen tokian 70 000 000 baino txikiago esan eta poztu egin behar gara? Ez txantxa ez adarjotzerik. Inork ez zekien zenbaki lehenen bikote zerrenda infinituak egin zitezkeen edo ez, bikote bakoitzeko elementuen arteko aldeari muga jarrita. Orain badakigu: infinitutik 70 000 000raino ekarri du muga Zhangek. Horra zergatik den nabarmentzekoa haren lana.\nZhangen emaitza ez da hor gelditu. Haren lana eskuragarri egon zenetik batzuk konturatu ziren bazegoela bide bat 70 milioiko muga jaisteko. Etekin hobea ateratzeko internet bidezko lankidetza-proiektu ireki bat abian jarri zuten (Polymathizenez ezagutzen dira era horretako egitasmoak). Hasieran, ekaina aldera, egunetik egunera jaisten zihoan muga eta 4680ra heldu zen. Zhangen 70 milioiko mugarekin alderatuta, ez zegoen txarto eta bazirudien hor amaituko zela kontua.\nAzaroan, ordea, James Maynard matematikari gaztea agertu zen beste artikulu batekin. Bertan, ideia berriak erabiliz, muga 600era ekartzea lortu zuen. Horrek aurreko lankidetza-proiektua biziberritu zuen, orain Polymath8bizena hartuta, eta lerro hauek idazteko orduan 270an dago goi muga hori: infinitu aldiz gertatzen da zenbaki lehen biren arteko aldea 270 baino txikiagoa izatea.\nJavier Duoandikoetxearen (Matematika Saila, ZTF-FCT) Bikiak zenbaki lehenen familian artikulua Zientzia Kaiera blogean argitaratu zen 2014eko otsailaren 3an.\n0 Responses to “Bikiak zenbaki lehenen familian”\n5.336.712 sarrerak | visitas


Hainbat tasen borondatezko ordainketa epea zabaldu du udalak - Tolosa - Tolosaldeko ataria\nHainbat tasen borondatezko ordainketa epea zabaldu du udalak\nTolosaldeko Ataria 2019-06-05 15:58\nAstelehenean, hainbat tasen borondatezko ordainketa epea zabaldu zuen udalak. Honakoak dira tasak: hondakinak, IBIak, taxiak, kutxazain automatikoak eta Belena bizikleta patioarena. Ordainketa epea uztailaren 8ra bitarte luzatuko da.\nTasa helbideratuta dutenei, zuzenean egun horretan pasako zaie ordainketa, kontu korrontetik. Gainerakoek, berriz, aurtengo tasak helbideratzeko aukera dute hilaren 27ra bitarte. Bestalde, hilaren 14rako bere helbide fiskalean agiri ez helbideratua jasotzen ez duenak, kopia bat eskatzeko aukera izango du UDATE zerbitzuan borondatezko epea amaitu baino lehen.\nOrdainketa banketxeetan edota sarean burutu daiteke, www.tolosa.eus webguneko 'Nire ordainketa' plataforman. Horrez gain, udal bulegoetan ere ordaindu daiteke, baina txartela erabiliz soilik; ezin da eskuz edo transferentzia bidez burutu. Informazio gehiago nahi duenak, aurrez aipatutako webgunera jo edo 943 697 458 telefono zenbakira deitu dezake.


Inguruko udal-igerilekuetan izena emateko diru-laguntzak emango ditu Gorlizko Udalak - Gorliz - Hiruka.eus\nInguruko udal-igerilekuetan izena emateko diru-laguntzak emango ditu Gorlizko Udalak\nErredakzioa 2019-11-29 08:48\nUr kirolak zein igeriketa ikastaroak egiteko instalaziorik ez du Gorlizko udalerriak. Hori dela eta, bertako Udalak diru-laguntzak emango ditu inguruko udalerrietako igerilekuetan izena eman dezaten gorliztarrek.\nGorlizen erroldatutako 18 urtetik beherako gazteek, 65 urtetik gorakoek eta langabezia egoeran dauden pertsonek eskatu ahal izango dituzte diru-laguntzok, betiere Sopelako edo Mungiako udal igerilekuetako ikastaroetan igerian ikas dezaten. Azaldu dutenez, emango duten laguntzaren zenbatekoa kalkulatzeko, kontuan hartuko dute zein alde dagoen kasuan kasuko udalerriko bazkideen kuotaren eta Gorlizko erabiltzaileentzat finkatzen den kuotaren artean.\n2019ko ikastaroetarako deialdia arautzen duten oinarrien arabera emango da diru laguntza. Eskariak aurkezteko epea 2019ko abenduaren 20n amaituko da.